text:
afsnit II, kapitel 5, afdeling 3, i forordning (EU) nr. 575/2013 før (kolonne 370)/efter (kolonne 380) anvendelse af de grænser, der er anført i artikel 252 — securitisering af alle misligholdte poster eller særligt risikobetonede poster — eller artikel 256, stk. 4 — yderligere kapitalgrundlagskrav for securitisering af revolverende eksponeringer med førtidsindfrielsesbestemmelser.
 390
 MEMORANDUMPOST: RISIKOVÆGTET EKSPONERING SVARENDE TIL OVERFØRSLER FRA SECURITISERING OPGJORT EFTER STANDARDMETODEN TIL ANDRE EKSPONERINGSKLASSER
 Risikovægtet eksponering, der opstår som følge af eksponeringer, der er omfordelt til udbyderen af foranstaltninger til kreditrisikoreduktion og derfor beregnes i det tilsvarende skema, som indgår i beregningen af loftet for securitiseringspositioner.
 102.
 CR SEC SA-skemaet er opdelt i tre hovedblokke af rækker, hvor der indsamles data om de indgåede/organiserede/ikkeafhændede eller erhvervede eksponeringer af eksponeringsleverende institutter, organiserende institutter og investorer. For hver af disse er oplysningerne opdelt efter balanceførte og ikkebalanceførte poster og derivater og efter securitiseringer og resecuritiseringer.
 103.
 Positioner, der behandles i overensstemmelse med den ratingbaserede metode, og ikkeratede eksponeringer (eksponeringer pr. indberetningsdatoen) er også opdelt efter kreditkvalitetstrin anvendt ved udformningen (sidste blok af rækker). Eksponeringsleverende institutter, organiserende institutter og investorinstitutter skal indberette disse oplysninger.
 Rækker
 010
 SAMLEDE EKSPONERINGER
 De samlede eksponeringer henviser til det samlede beløb for udestående securitiseringer. I denne række opsummeres alle de oplysninger, der indberettes af eksponeringsleverende institutter, organiserende institutter og investorinstitutter i de efterfølgende rækker.
 020
 HERAF: RESECURITISERINGER
 Det samlede beløb af udestående resecuritiseringer i henhold til definitionerne i artikel 4, stk. 1, nr. 63) og 64), i forordning (EU) nr. 575/2013.
 030
 EKSPONERINGSLEVERENDE INSTITUT: SAMLEDE EKSPONERINGER
 I denne række opsummeres oplysninger om balanceførte poster, ikkebalanceførte poster og derivater samt førtidsindfrielse af de securitiseringspositioner, hvor instituttet er det eksponeringsleverende institut, jf. definitionen i forordningens artikel 4, stk. 1, nr. 13).
 040-060
 BALANCEFØRTE POSTER
 Når et institut beregner størrelsen af risikovægtede eksponeringer efter standardmetoden, skal eksponeringsværdien for en balanceført securitiseringsposition være dens regnskabsmæssige værdi efter justeringer for specifik kreditrisiko i overensstemmelse med artikel 246, stk. 1, litra a), i forordning (EU) nr. 575/2013.
 Balanceførte poster fordeles efter securitiseringer (række 050) og resecuritiseringer (række 060).
 070-090
 IKKEBALANCEFØRTE POSTER OG DERIVATER
 I disse rækker indsamles der oplysninger om ikkebalanceførte poster og derivatsecuritiseringspositioner, der er pålagt en konverteringsfaktor inden for securitiseringsrammen. Eksponeringsværdien for en ikkebalanceført securitiseringsposition er dens nominelle værdi fratrukket specifik kreditrisikojustering for nævnte securitiseringsposition ganget med en konverteringsfaktor på 100 %, medmindre andet angives.
 Eksponeringsværdien for en modpartsrisiko, der hidrører fra et af de derivatinstrumenter, som angives i bilag II til forordning (EU) nr. 575/2013, skal fastlægges i overensstemmelse med forordningens tredje del, afsnit II, kapitel 6.
 For likviditetsfaciliteter, kreditfaciliteter og kontante forskud skal institutter angive det ikkeudnyttede beløb.
 For rente- og valutaswaps skal de angive eksponeringsværdien (i henhold til artikel 246, stk. 1, i forordning (EU) nr. 575/2013) i overensstemmelse med CR SA Total-skemaet.
 Ikkebalanceførte poster og derivater fordeles efter securitiseringer (række 080) og resecuritiseringer (række 090) som i artikel 251, tabel 1, i forordning (EU) nr. 575/2013.
 100
 FØRTIDSINDFRIELSE
 Denne række gælder kun for eksponeringsleverende institutter med revolverende eksponeringssecuritiseringer, der omfatter førtidsindfrielsesbestemmelser, jf. artikel 242, nr.


text:
13) og 14), i forordning (EU) nr. 575/2013.
 110
 INVESTOR: SAMLEDE EKSPONERINGER
 I denne række opsummeres oplysninger om balanceførte poster og ikkebalanceførte poster og derivater for de securitiseringspositioner, hvor instituttet er investor.
 Der gives ikke en udtrykkelig definition af investor i forordning (EU) nr. 575/2013. I denne sammenhæng skal investor derfor forstås som et institut, der er indehaver af en securitiseringsposition i en securitiseringstransaktion, hvor det hverken er eksponeringsleverende eller organiserende institut.
 120-140
 BALANCEFØRTE POSTER
 De kriterier, der anvendes til klassificering af securitiseringer og resecuritiseringer i forbindelse med balanceførte poster for eksponeringsleverende institutter, finder også anvendelse her.
 150-170
 IKKEBALANCEFØRTE POSTER OG DERIVATER
 De kriterier, der anvendes til klassificering af securitiseringer og resecuritiseringer i forbindelse med ikkebalanceførte poster og derivater for eksponeringsleverende institutter, finder også anvendelse her.
 180
 ORGANISERENDE INSTITUT: SAMLEDE EKSPONERINGER
 I denne række opsummeres oplysninger om balanceførte poster og ikkebalanceførte poster og derivater for de securitiseringspositioner, hvor instituttet er det organiserende institut, jf. definitionen i forordningens artikel 4, stk. 1, nr. 14). Hvis et organiserende institut også securitiserer sine egne aktiver, skal det indsætte oplysninger om sine egne securitiserede aktiver i rækkerne for det eksponeringsleverende institut.
 190-210
 BALANCEFØRTE POSTER
 De kriterier, der anvendes til klassificering af securitiseringer og resecuritiseringer i forbindelse med balanceførte poster for eksponeringsleverende institutter, finder også anvendelse her.
 220-240
 IKKEBALANCEFØRTE POSTER OG DERIVATER
 De kriterier, der anvendes til klassificering af securitiseringer og resecuritiseringer i forbindelse med ikkebalanceførte poster og derivater for eksponeringsleverende institutter, finder også anvendelse her.
 250-290
 OPDELING AF UDESTÅENDE POSITIONER EFTER KREDITKVALITETSTRIN VED UDFORMNINGEN
 I disse rækker indsamles der oplysninger om udestående positioner, der behandles i overensstemmelse med den ratingbaserede metode, og ikkeratede positioner (pr. indberetningsdatoen) efter det kreditkvalitetstrin (fastsat for standardmetoden i artikel 251 (tabel 1) i forordning (EU) nr. 575/2013), der blev anvendt på indgåelsesdatoen (ved udformningen). Hvis disse oplysninger ikke er tilgængelige, indberettes de tidligste data svarende til kvalitetstrin.
 Disse rækker indberettes kun for kolonne 190, 210-270 og kolonne 330-340.
 3.8. C 13.00 — KREDITRISIKO — SECURITISERING: KAPITALGRUNDLAGSKRAV OPGJORT EFTER IRB-METODEN (CR SEC IRB)
 3.8.1. Generelle bemærkninger
 104.
 I dette skema skal der indberettes oplysninger om alle securitiseringer, for hvilke der anerkendes en væsentlig risikooverførsel, og hvor det indberettende institut er involveret i securitisering, der opgøres efter IRB-metoden.
 105.
 De oplysninger, der skal indberettes, afhænger af instituttets rolle i securitiseringen. Der gælder således specifikke indberetningskrav for eksponeringsleverende institutter, organiserende institutter og investorinstitutter.
 106.
 CR SEC IRB-skemaet har samme anvendelsesområde som CR SEC SA og indsamler fælles oplysninger om både traditionelle og syntetiske securitiseringer i anlægsbeholdningen.
 3.8.2. Instrukser vedrørende specifikke positioner
 Kolonner
 010
 INDGÅEDE SECURITISERINGSEKSPONERINGER I ALT
 For rækken til de samlede balanceførte poster svarer det beløb, der indberettes i denne kolonne, til det udestående beløb af securitiserede eksponeringer på indberetningsdatoen.
 Se kolonne 010 i CR SEC SA.
 020-040
 SYNTETISKE SECURITISERINGER: KREDITRISIKOAFDÆKNING AF SECURITISEREDE EKSPONERINGER
 Artikel 249 og 250 i forordning (EU) nr. 575/2013.
 Uoverensstemmende løbetider indregnes ikke i den justerede værdi af de kreditrisikoreduktionsteknikker, der anvendes i securitiseringsstrukturen.
 020
 (-) FINANSIERET KREDITRISIKOAFDÆKNING (CVA)
 Den detaljerede beregningsprocedure for den volatilitetsjusterede værdi af

type: legislation

jurisdiction: EU


text:
sikkerheden (CVA), der skal indberettes i denne kolonne, er omhandlet i artikel 223, stk. 2, i forordning (EU) nr. 575/2013.
 030
 (-) UDGÅENDE PENGESTRØMME I ALT: JUSTEREDE VÆRDIER FOR UFINANSIERET KREDITRISIKOAFDÆKNING (G*)
 I henhold til den generelle regel vedrørende »indgående« og »udgående« pengestrømme skal de beløb, der indberettes i kolonne 030 i CR SEC IRB-skemaet, vises som »indgående« pengestrømme i det tilsvarende kreditrisikoskema (CR SA eller CR IRB) og eksponeringsklasse, der er relevant for udbyderen af kreditrisikoafdækning (dvs. den tredjemand, som tranchen overføres til ved ufinansieret kreditrisikoafdækning).
 Proceduren for beregning af »valutarisiko« — justeret nominel værdi af kreditrisikoafdækning (G*) er fastsat i artikel 233, stk. 3, i forordning (EU) nr. 575/2013.
 040
 NOTIONEL VÆRDI AF IKKEAFHÆNDET ELLER TILBAGEKØBT KREDITRISIKOAFDÆKNING
 Alle trancher, som ikke er afhændet eller er blevet tilbagekøbt, dvs. ikkeafhændede »first loss«-positioner, skal indberettes med deres nominelle værdi.
 Virkningen af reduktioner i kreditrisikoafdækningen indregnes ikke, når den ikkeafhændede eller tilbagekøbte værdi af kreditrisikoafdækning beregnes.
 050
 SECURITISERINGSPOSITIONER: OPRINDELIG EKSPONERING FØR ANVENDELSE AF KONVERTERINGSFAKTORER
 Securitiseringspositioner, som det indberettende institut er i besiddelse af, beregnet i henhold til artikel 246, stk. 1, litra b), d) og e), og stk. 2, i forordning (EU) nr. 575/2013 uden anvendelse af kreditkonverteringsfaktorer, kreditrisikojusteringer og hensættelser. Netting er kun relevant, hvis der er tale om flere derivatkontrakter med samme SSPE, som er omfattet af en gyldig nettingaftale.
 Værdijusteringer og hensættelser, der skal indberettes i denne kolonne, vedrører kun securitiseringspositioner. Værdijusteringer af securitiserede positioner indregnes ikke.
 I tilfælde af førtidsindfrielsesbestemmelser skal institutter angive værdien af det eksponeringsleverende instituts kapitalinteresser som defineret i artikel 256, stk. 2, i forordning (EU) nr. 575/2013.
 I syntetiske securitiseringer skal de positioner, som indehaves af det eksponeringsleverende institut i form af balanceførte poster og/eller kapitalinteresser (førtidsindfrielse), være resultatet af aggregeringen af kolonne 010-040.
 060-090
 KREDITRISIKOREDUKTIONSTEKNIKKER MED SUBSTITUTIONSVIRKNINGER PÅ EKSPONERINGEN
 Se artikel 4, stk. 1, nr. 57), og tredje del, afsnit II, kapitel 4, i forordning (EU) nr. 575/2013.
 I denne blok af kolonner indsamles der oplysninger om kreditrisikoreduktionsteknikker, som mindsker kreditrisikoen ved en eller flere eksponeringer via substitution af eksponeringer (som angivet nedenfor for indgående og udgående pengestrømme).
 060
 (-) UFINANSIERET KREDITRISIKOAFDÆKNING: JUSTEREDE VÆRDIER (GA)
 Ufinansieret kreditrisikoafdækning er defineret i artikel 4, stk. 1, nr. 59), i forordning (EU) nr. 575/2013.
 Artikel 236 i forordning (EU) nr. 575/2013 omhandler beregningsproceduren for GA i tilfælde af fuld afdækning/delvis afdækning — samme prioritet.
 Denne oplysning vedrører også kolonne 040 og 050 i CR IRB-skemaet.
 070
 (-) FINANSIERET KREDITRISIKOAFDÆKNING
 Finansieret kreditrisikoafdækning er defineret i artikel 4, stk. 1, nr. 58), i forordning (EU) nr. 575/2013.
 Da den enkle metode for finansielle sikkerheder ikke finder anvendelse, indberettes kun finansieret kreditrisikoafdækning i henhold til forordningens artikel 200 i denne kolonne.
 Denne oplysning vedrører også kolonne 060 i CR IRB-skemaet.
 080-090
 SUBSTITUTION AF EKSPONERING SOM FØLGE AF KREDITRISIKOREDUKTIONSTEKNIKKER
 Indgående og udgående pengestrømme i samme eksponeringsklasser samt risikovægte eller låntagerklasser, hvis det er relevant, indberettes også.
 080
 (-) UDGÅENDE PENGESTRØMME I ALT
 Artikel 236 i forordning (EU) nr. 575/2013.
 Udgående pengestrømme svarer til den dækkede del af »Eksponering efter


text:
indregning af værdijusteringer og hensættelser«, som fratrækkes låntagerens eksponeringsklasse samt risikovægten eller låntagerklassen, hvis det er relevant, og efterfølgende tildeles eksponeringsklassen for udbyderen af kreditrisikoafdækning samt risikovægten eller låntagerklassen, hvis det er relevant.
 Dette beløb betragtes som en indgående pengestrøm i eksponeringsklassen for udbyderen af kreditrisikoafdækning og i risikovægten eller låntagerklassen, hvis det er relevant.
 Denne oplysning vedrører også kolonne 070 i CR IRB-skemaet.
 090
 INDGÅENDE PENGESTRØMME I ALT
 Denne oplysning vedrører også kolonne 080 i CR IRB-skemaet.
 100
 EKSPONERING EFTER SUBSTITUTIONSVIRKNINGER AF KREDITRISIKOREDUKTIONSTEKNIKKER FØR ANVENDELSE AF KONVERTERINGSFAKTORER
 Eksponering tildelt den tilsvarende risikovægt og eksponeringsklasse efter hensyntagen til de ind- og udgående pengestrømme, der følger af kreditrisikoreduktionsteknikker med substitutionsvirkning på eksponeringen.
 Denne oplysning vedrører også kolonne 090 i CR IRB-skemaet.
 110
 (-) KREDITRISIKOREDUKTIONSTEKNIKKER, DER PÅVIRKER EKSPONERINGEN: FINANSIERET KREDITRISIKOAFDÆKNING, DEN UDBYGGEDE METODE FOR FINANSIELLE SIKKERHEDER (CVAM)
 Artikel 218-222 i forordning (EU) nr. 575/2013. Denne post omfatter også credit linked notes (artikel 218 i forordning (EU) nr. 575/2013).
 120
 FULDT JUSTERET EKSPONERINGSVÆRDI (E*)
 Securitiseringspositioner i henhold til artikel 246 i forordning (EU) nr. 575/2013 uden anvendelse af konverteringsfaktorerne i forordningens artikel 246, stk. 1, litra c).
 130-160
 OPDELING AF FULDT JUSTERET EKSPONERINGSVÆRDI (E*) AF IKKEBALANCEFØRTE POSTER EFTER KONVERTERINGSFAKTOR
 Ifølge artikel 246, stk. 1, litra c), i forordning (EU) nr. 575/2013 skal eksponeringsværdien for en ikkebalanceført securitiseringsposition være dens nominelle værdi ganget med en konverteringsfaktor. Denne konverteringsfaktor skal være 100 %, medmindre andet angives.
 I den henseende defineres konverteringsfaktor i forordningens artikel 4, stk. 1, nr. 56).
 I forbindelse med indberetning indberettes de fuldt justerede eksponeringsværdier (E*) i henhold til følgende fire intervaller af konverteringsfaktorer, som gensidigt udelukker hinanden: 0 %, [0 %, 20 %], [20 %, 50 %] og [50 %, 100 %].
 170
 EKSPONERINGSVÆRDI
 Securitiseringspositioner i henhold til artikel 246 i forordning (EU) nr. 575/2013.
 Denne oplysning vedrører også kolonne 110 i CR IRB-skemaet.
 180
 (-) EKSPONERINGSVÆRDI, DER FRATRÆKKES KAPITALGRUNDLAGET
 I henhold til artikel 266, stk. 3, i forordning (EU) nr. 575/2013 kan institutter — i forbindelse med en securitiseringsposition, hvor der tillægges en risikovægt på 1 250 % — som et alternativ til at medtage positionen i deres beregning af størrelsen af risikovægtede eksponeringer fratrække eksponeringsværdien i positionen fra deres kapitalgrundlag.
 190
 EKSPONERINGSVÆRDI UNDERLAGT RISIKOVÆGTE
 200-320
 DEN RATINGBASEREDE METODE (KREDITKVALITETSTRIN)
 Artikel 261 i forordning (EU) nr. 575/2013.
 Securitiseringspositioner opgjort efter IRB-metoden med en afledt rating i henhold til artikel 259, stk. 2, i forordning (EU) nr. 575/2013 indberettes som positioner med en rating.
 Eksponeringsværdier underlagt risikovægte fordeles efter kreditkvalitetstrin som anført for IRB-metoden i forordningens artikel 261, stk. 1, tabel 4.
 330
 TILSYNSFORMELMETODEN
 Tilsynsformelmetoden er omhandlet i artikel 262 i forordning (EU) nr. 575/2013.
 Risikovægten for en securitiseringsposition skal være mindst 7 %. Alternativt anvendes risikovægten i overensstemmelse med de angivne formler.
 340
 TILSYNSFORMELMETODEN: GENNEMSNITLIG RISIKOVÆGT
 Kreditrisikoreduktion for securitiseringspositioner kan anerkendes i overensstemmelse med artikel 264 i forordning (EU) nr. 575/2013. I så fald skal instituttet bestemme den »faktiske risikovægt« for positionen, når der er modtaget fuld kreditrisikoafdækning i overensstemmelse med forordningens artikel 264, stk. 2 (den faktiske risikovægt fås


text:
ved at dividere den risikovægtede eksponering i positionen med eksponeringsværdien i positionen og gange resultatet med 100).
 Ved delvis kreditrisikoafdækning af positionen skal instituttet anvende tilsynsformelmetoden med en justeret »T«-værdi i henhold til artikel 264, stk. 3, i forordning (EU) nr. 575/2013.
 Vægtede gennemsnitlige risikovægte indberettes i denne kolonne.
 350
 LOOK-THROUGH
 Look-through-kolonnerne omfatter alle tilfælde af ikkeratede eksponeringer, hvor risikovægten fås fra den underliggende portefølje af eksponeringer (højeste risikovægt for puljen).
 Artikel 263, stk. 2 og 3, i forordning (EU) nr. 575/2013 omhandler en undtagelse, der anvendes, når Kirb ikke kan beregnes.
 Det uudnyttede beløb for likviditetsfaciliteter indberettes under »Ikkebalanceførte poster og derivater«.
 Når det eksponeringsleverende institut gør brug af undtagelsen, der anvendes, når Kirb ikke kan beregnes, skal den risikovægtning, der anvendes på eksponeringsværdien af en likviditetsfacilitet, som er omfattet af behandlingen i forordningens artikel 263, indberettes i kolonne 350.
 Se artikel 256, stk. 5, og artikel 265 i forordning (EU) nr. 575/2013 for oplysninger om førtidsindfrielse.
 360
 LOOK-THROUGH: GENNEMSNITLIG RISIKOVÆGT
 Den gennemsnitlige risikovægt for den vægtede eksponeringsværdi angives.
 370
 INTERN VURDERING
 Artikel 259, stk. 3 og 4, i forordning (EU) nr. 575/2013 omhandler den interne vurderingsmetode for positioner i ABCP-programmer.
 380
 INTERN VURDERING: GENNEMSNITLIG RISIKOVÆGT
 Vægtede gennemsnitlige risikovægte indberettes i denne kolonne.
 390
 (-) REDUKTION AF DEN RISIKOVÆGTEDE EKSPONERING SOM FØLGE AF VÆRDIJUSTERINGER OG HENSÆTTELSER
 Institutter, der anvender IRB-metoden, skal følge artikel 266, stk. 1 (gælder kun for eksponeringsleverende institutter, når eksponeringen ikke er fratrukket kapitalgrundlag) og 2, i forordning (EU) nr. 575/2013.
 Værdijusteringer og hensættelser (artikel 159 i forordning (EU) nr. 575/2013) til kredittab, som foretages i henhold til de regnskabsregler, der gælder for den indberettende enhed. Værdijusteringer omfatter alle beløb, der er anerkendt som overskud eller tab i forbindelse med kredittab for finansielle aktiver, siden de oprindeligt blev balanceført (herunder tab som følge af kreditrisiko i forbindelse med finansielle aktiver målt til dagsværdi, som ikke skal fratrækkes eksponeringsværdien), plus nedslag i forbindelse med eksponeringer, der er erhvervet som misligholdte eksponeringer, jf. artikel 166, stk. 1, i forordning (EU) nr. 575/2013. Hensættelser indbefatter akkumulerede beløb for kredittab i forbindelse med ikkebalanceførte poster
 400
 RISIKOVÆGTET EKSPONERING
 Den samlede risikovægtede eksponering beregnet i henhold til tredje del, afsnit II, kapitel 5, afdeling 3, i forordning (EU) nr. 575/2013 inden justeringer som følge af manglende løbetidsmatch eller overtrædelse af bestemmelserne om rettidig omhu og eksklusive risikovægtet eksponering svarende til eksponeringer, der er omfordelt via overførsler til et andet skema.
 410
 RISIKOVÆGTET EKSPONERING — HERAF: SYNTETISKE SECURITISERINGER
 For syntetiske securitiseringer med manglende løbetidsmatch tages der for det beløb, der indberettes i denne kolonne, ikke højde for manglende løbetidsmatch.
 420
 GENEREL VIRKNING (JUSTERING) SOM FØLGE AF OVERTRÆDELSE AF BESTEMMELSERNE OM RETTIDIG OMHU
 Når visse krav ikke opfyldes af instituttet, skal medlemsstaterne i henhold til artikel 14, stk. 2, artikel 406, stk. 2, og artikel 407 i forordning (EU) nr. 575/2013 sikre, at de kompetente myndigheder pålægger en forholdsmæssig supplerende risikovægt på mindst 250 % (og højst 1 250 %) af den risikovægt, som finder anvendelse på de relevante securitiseringspositioner i henhold til


text:
forordningens tredje del, afsnit II, kapitel 5, afdeling 3.
 430
 JUSTERING AF DEN RISIKOVÆGTEDE EKSPONERING SOM FØLGE AF MANGLENDE LØBETIDSMATCH
 For manglende løbetidsmatch i syntetiske securitiseringer medtages RW*-RW(SP), jf. definitionen i artikel 250 i forordning (EU) nr. 575/2013, medmindre der er tale om trancher pålagt en risikovægt på 1 250 %, hvor det indberettede beløb er nul. Bemærk, at RW(SP) ikke kun omfatter de risikovægtede eksponeringer indberettet i kolonne 400, men også risikovægtede eksponeringer svarende til eksponeringer, der er omfordelt via overførsler til andre skemaer.
 Negative værdier indberettes i denne kolonne.
 440-450
 SAMLET RISIKOVÆGTET EKSPONERING: FØR LOFT/EFTER LOFT
 Den samlede risikovægtede eksponering beregnet i henhold til tredje del, afsnit II, kapitel 5, afdeling 3, i forordning (EU) nr. 575/2013 før (kolonne 440)/efter (kolonne 450) anvendelse af de grænser, der er anført i forordningens artikel 260. Endvidere skal forordningens artikel 265 (Yderligere kapitalgrundlagskrav for securitisering af revolverende eksponeringer med førtidsindfrielsesbestemmelser) tages i betragtning.
 460
 MEMORANDUMPOST: RISIKOVÆGTET EKSPONERING SVARENDE TIL OVERFØRSLER FRA SECURITISERING OPGJORT EFTER IRB-METODEN TIL ANDRE EKSPONERINGSKLASSER
 Risikovægtet eksponering, der opstår som følge af eksponeringer, der er omfordelt til udbyderen af foranstaltninger til kreditrisikoreduktion og derfor beregnes i det tilsvarende skema, som indgår i beregningen af loftet for securitiseringspositioner.
 107.
 CR SEC IRB-skemaet er opdelt i tre hovedblokke af rækker, hvor der indsamles data om de indgåede/organiserede/ikkeafhændede eller erhvervede eksponeringer af eksponeringsleverende institutter, organiserende institutter og investorer. For hver af disse er oplysningerne opdelt efter balanceførte og ikkebalanceførte poster og derivater og efter securitiseringer og resecuritiseringer.
 108.
 Positioner, der behandles i overensstemmelse med den ratingbaserede metode, og ikkeratede eksponeringer (eksponeringer pr. indberetningsdatoen) er også opdelt efter kreditkvalitetstrin anvendt ved udformningen (sidste blok af rækker). Eksponeringsleverende institutter, organiserende institutter og investorinstitutter skal indberette disse oplysninger.
 Rækker
 010
 SAMLEDE EKSPONERINGER
 De samlede eksponeringer henviser til det samlede beløb for udestående securitiseringer. I denne række opsummeres alle de oplysninger, der indberettes af eksponeringsleverende institutter, organiserende institutter og investorinstitutter i de efterfølgende rækker.
 020
 HERAF: RESECURITISERINGER
 Det samlede beløb af udestående resecuritiseringer i henhold til definitionerne i artikel 4, stk. 1, nr. 63) og 64), i forordning (EU) nr. 575/2013.
 030
 EKSPONERINGSLEVERENDE INSTITUT: SAMLEDE EKSPONERINGER
 I denne række opsummeres oplysninger om balanceførte poster, ikkebalanceførte poster og derivater samt førtidsindfrielse af de securitiseringspositioner, hvor instituttet er det eksponeringsleverende institut, jf. definitionen i forordningens artikel 4, stk. 1, nr. 13).
 040-090
 BALANCEFØRTE POSTER
 Når et institut beregner størrelsen af risikovægtede eksponeringer efter IRB-metoden, skal eksponeringsværdien for en balanceført securitiseringsposition være dens regnskabsmæssige værdi uden justeringer for specifik kreditrisiko i henhold til artikel 246, stk. 1, litra b), i forordning (EU) nr. 575/2013.
 Balanceførte poster fordeles efter risikovægtgrupper af securitiseringer (A-B-C) i række 050-070 og resecuritiseringer (D-E) i række 080-090 i overensstemmelse med forordningens artikel 261, stk. 1, tabel 4.
 100-150
 IKKEBALANCEFØRTE POSTER OG DERIVATER
 I disse rækker indsamles der oplysninger om ikkebalanceførte poster og derivatsecuritiseringspositioner, der er pålagt en konverteringsfaktor inden for securitiseringsrammen. Eksponeringsværdien for en ikkebalanceført securitiseringsposition er dens nominelle værdi fratrukket specifik kreditrisikojustering for nævnte securitiseringsposition ganget med en konverteringsfaktor på 100 %, medmindre


text:
andet angives.
 Ikkebalanceførte securitiseringspositioner, der hidrører fra et af de derivatinstrumenter, som angives i bilag II til forordning (EU) nr. 575/2013, skal fastlægges i overensstemmelse med forordningens tredje del, afsnit II, kapitel 6. Eksponeringsværdien for en modpartsrisiko, der hidrører fra et af de derivatinstrumenter, som angives i bilag II til forordning (EU) nr. 575/2013, skal fastlægges i overensstemmelse med forordningens tredje del, afsnit II, kapitel 6.
 For likviditetsfaciliteter, kreditfaciliteter og kontante forskud skal institutter angive det ikkeudnyttede beløb.
 For rente- og valutaswaps skal de angive eksponeringsværdien (i henhold til artikel 246, stk. 1, i forordning (EU) nr. 575/2013) i overensstemmelse med CR SA Total-skemaet.
 Balanceførte poster fordeles efter risikovægtgrupper af securitiseringer (A-B-C) i række 110-130 og resecuritiseringer (D-E) i række 140-150 i overensstemmelse med forordningens artikel 261, stk. 1, tabel 4.
 160
 FØRTIDSINDFRIELSE
 Denne række gælder kun for eksponeringsleverende institutter med revolverende eksponeringssecuritiseringer, der omfatter førtidsindfrielsesbestemmelser, jf. artikel 242, nr. 13) og 14), i forordning (EU) nr. 575/2013.
 170
 INVESTOR: SAMLEDE EKSPONERINGER
 I denne række opsummeres oplysninger om balanceførte poster og ikkebalanceførte poster og derivater for de securitiseringspositioner, hvor instituttet er investor.
 Der gives ikke en udtrykkelig definition af investor i forordning (EU) nr. 575/2013. I denne sammenhæng skal investor derfor forstås som et institut, der er indehaver af en securitiseringsposition i en securitiseringstransaktion, hvor det hverken er eksponeringsleverende eller organiserende institut.
 180-230
 BALANCEFØRTE POSTER
 De kriterier, der anvendes til klassificering af securitiseringer (A-B-C) og resecuritiseringer (D-E) i forbindelse med balanceførte poster for eksponeringsleverende institutter, finder også anvendelse her.
 240-290
 IKKEBALANCEFØRTE POSTER OG DERIVATER
 De kriterier, der anvendes til klassificering af securitiseringer (A-B-C) og resecuritiseringer (D-E) i forbindelse med ikkebalanceførte poster og derivater for eksponeringsleverende institutter, finder også anvendelse her.
 300
 ORGANISERENDE INSTITUT: SAMLEDE EKSPONERINGER
 I denne række opsummeres oplysninger om balanceførte poster og ikkebalanceførte poster og derivater for de securitiseringspositioner, hvor instituttet er det organiserende institut, jf. definitionen i forordningens artikel 4, stk. 1, nr. 14). Hvis et organiserende institut også securitiserer dets egne aktiver, skal det indsætte oplysninger om dets egne securitiserede aktiver i rækkerne for det eksponeringsleverende institut.
 310-360
 BALANCEFØRTE POSTER
 De kriterier, der anvendes til klassificering af securitiseringer (A-B-C) og resecuritiseringer (D-E) i forbindelse med balanceførte poster og derivater for eksponeringsleverende institutter, finder også anvendelse her.
 370-420
 IKKEBALANCEFØRTE POSTER OG DERIVATER
 De kriterier, der anvendes til klassificering af securitiseringer (A-B-C) og resecuritiseringer (D-E) i forbindelse med ikkebalanceførte poster og derivater for eksponeringsleverende institutter, finder også anvendelse her.
 430-540
 OPDELING AF UDESTÅENDE POSITIONER EFTER KREDITKVALITETSTRIN VED UDFORMNINGEN
 I disse rækker indsamles der oplysninger om udestående positioner, der behandles i overensstemmelse med den ratingbaserede metode, og ikkeratede positioner (pr. indberetningsdatoen) efter det kreditkvalitetstrin (fastsat for IRB-metoden i artikel 261 (tabel 4) i forordning (EU) nr. 575/2013), der blev anvendt på indgåelsesdatoen (ved udformningen). Hvis disse oplysninger ikke er tilgængelige, indberettes de tidligste data svarende til kvalitetstrin.
 Disse rækker indberettes kun for kolonne 170, 190-320 og kolonne 400-410.
 3.9. C 14.00 — DETALJEREDE OPLYSNINGER OM SECURITISERINGER (SEC DETAILS)
 3.9.1. Generelle bemærkninger
 109.
 I dette skema indsamles der oplysninger på


text:
transaktionsbasis (i modsætning til de aggregerede oplysninger, der indberettes i CR SEC SA-, CR SEC IRB-, MKR SA SEC- og MKR SA CTP- skemaerne) om alle de securitiseringer, det indberettende institut er involveret i. De vigtigste elementer i hver securitisering, f.eks. arten af den underliggende pulje og kapitalgrundlagskravene, skal angives.
 110.
 Dette skema skal indgives i forbindelse med:
 a.
 Securitiseringer, for hvilke det indberettende institut har været eksponeringsleverende/organiserende institut, hvis det besidder mindst én position i securitiseringen. Det betyder, at institutter skal indberette oplysninger om alle de positioner, de besidder (i anlægsbeholdningen eller handelsbeholdningen), uanset om der er tale om en væsentlig risikooverførsel eller ej. Positioner, der besiddes, indbefatter ikkeafhændede positioner, jf. artikel 405 i forordning (EU) nr. 575/2013.
 b.
 Securitiseringer, for hvilke det indberettende institut har været eksponeringsleverende/organiserende institut i indberetningsåret (1), hvis det ikke besidder en position.
 c.
 Securitiseringer, for hvilke det sidste underliggende aktiv er finansielle forpligtelser, der oprindelig er udstedt af det indberettende institut og (delvis) erhvervet af en securitiseringsenhed. Dette underliggende aktiv kan indbefatte særligt dækkede obligationer og særligt dækkede realkreditobligationer eller andre forpligtelser og skal anføres som sådan i kolonne 160.
 d)
 Positioner i securitiseringer, hvor det indberettende institut hverken er eksponeringsleverende eller organiserende institut (dvs. investorer og oprindelige långivere).
 111.
 Dette skema indberettes af konsoliderede koncerner og enkeltstående institutter (2) beliggende i det land, hvor de er omfattet af kapitalgrundlagskrav. Hvis securitiseringer omfatter mere end én enhed i den samme konsoliderede enhed, angives der detaljer for hver enhed.
 112.
 I betragtning af artikel 406, stk. 1, i forordning (EU) nr. 575/2013, som fastlægger, at institutter, der investerer i securitiseringspositioner, skal indhente en betydelig mængde oplysninger om dem for at overholde kravene om rettidig omhu, gælder skemaets indberetningsomfang kun delvist for investorer. De skal navnlig indberette kolonne 010-040; 070-110; 160; 190; 290-400; 420-470.
 113.
 Institutter, der er oprindelige långivere (som ikke er eksponeringsleverende eller organiserende institut i samme securitisering), skal generelt udfylde skemaet i samme omfang som investorer.
 3.9.2. Instrukser vedrørende specifikke positioner
 Kolonner
 005
 RÆKKE-NR.
 Rækkenummeret er en ID-kode for rækken og skal være unik for hver enkelt række i tabellen. Den skal være i nummerorden (1, 2, 3 osv.).
 010
 INTERN KODE
 Intern (alfanumerisk) kode, som instituttet bruger til at identificere securitiseringen. Den interne kode skal være knyttet til ID'et for securitiseringen.
 020
 ID FOR SECURITISERINGEN (kode/navn)
 Kode, der bruges til juridisk registrering af securitiseringen. Hvis den ikke foreligger, anvendes det navn, securitiseringen er kendt under på markedet. Hvis ISIN (International Securities Identification Number) er tilgængeligt (dvs. for offentlige transaktioner), indberettes de tegn, der er fælles for alle trancher i securitiseringen, i denne kolonne.
 030
 ID FOR EKSPONERINGSLEVERENDE INSTITUT (kode/navn)
 I denne kolonne indberettes den kode, som tilsynsmyndigheden har tildelt det eksponeringsleverende institut, eller, hvis den ikke foreligger, navnet på instituttet.
 Hvis der er tale om securitiseringer med flere sælgere, skal den indberettende enhed angive ID'et for alle enheder i den konsoliderede koncern, som er involveret i transaktionen (som eksponeringsleverende eller organiserende institut eller som oprindelig långiver). Når koden ikke er tilgængelig,


text:
eller den indberettende enhed ikke kender den, indberettes navnet på instituttet.
 040
 SECURITISERINGSTYPE: (TRADITIONEL/SYNTETISK)
 Angiv følgende forkortelser:
 —
 »T« for traditionel
 —
 »S« for syntetisk.
 Definitionerne af »traditionel securitisering« og »syntetisk securitisering« er anført i artikel 242, nr. 10) og 11), i forordning (EU) nr. 575/2013.
 050
 REGNSKABSMÆSSIG BEHANDLING: SECURITISEREDE EKSPONERINGER BEVARES PÅ ELLER FJERNES FRA BALANCEN?
 Eksponeringsleverende institutter, organiserende institutter og oprindelige långivere skal angive en af følgende forkortelser:
 —
 »K«, hvis de indregnes fuldt ud
 —
 »P«, hvis en del ikke længere indregnes
 —
 »R«, hvis de ikke længere indregnes
 —
 »N«, hvis det ikke er relevant.
 I denne kolonne opsummeres den regnskabsmæssige behandling af transaktionen.
 Hvis der er tale om syntetiske securitiseringer, skal eksponeringsleverende institutter angive, at securitiserede eksponeringer er fjernet fra balancen.
 Hvis der er tale om securitiseringer af passiver, skal eksponeringsleverende institutter ikke udfylde denne kolonne.
 »P« (en del indregnes ikke længere) angives, når de securitiserede aktiver balanceføres i overensstemmelse med den indberettende enheds fortsatte engagement, jf. IAS 39, afsnit 30-35.
 060
 SOLVENSBEHANDLING: ER SECURITISERINGSPOSITIONER OMFATTET AF KAPITALGRUNDLAGSKRAV?
 Kun eksponeringsleverende institutter skal indberette følgende forkortelser:
 —
 »N«: omfattet af kapitalgrundlagskrav
 —
 »B«: anlægsbeholdningen
 —
 »T«: handelsbeholdningen
 —
 »A«: delvist i begge beholdninger.
 Artikel 109, 243 og 244 i forordning (EU) nr. 575/2013.
 I denne kolonne opsummeres det eksponeringsleverende instituts solvensbehandling af securitiseringsordningen. Den angiver, om kapitalgrundlagskrav beregnes efter securitiserede eksponeringer eller securitiseringspositioner (anlægsbeholdning/handelsbeholdning).
 Hvis kapitalgrundlagskravene er baseret på securitiserede eksponeringer (fordi der ikke er tale om væsentlig risikooverførsel), skal beregningen af kapitalgrundlagskravene i relation til kreditrisiko indberettes i CR SA-skemaet, hvis standardmetoden anvendes, eller CR IRB-skemaet, hvis IRB-metoden anvendes af instituttet.
 Hvis kapitalgrundlagskravene omvendt er baseret på securitiseringspositioner i anlægsbeholdningen (fordi der er tale om væsentlig risikooverførsel), indberettes beregningen af kapitalgrundlagskravene i relation til kreditrisiko i CR SEC SA-skemaet eller CR SEC IRB-skemaet. Hvis der er tale om securitiseringspositioner i handelsbeholdningen, skal beregningen af kapitalgrundlagskravene i relation til markedsrisiko indberettes i MKR SA TDI-skemaet (generel positionsrisiko efter standardmetoden) og i MKR SA SEC- eller MKR SA CTP-skemaet (specifik positionsrisiko efter standardmetoden) eller i MKR IM-skemaerne (interne modeller).
 Hvis der er tale om securitiseringer af passiver, skal eksponeringsleverende institutter ikke udfylde denne kolonne.
 070
 SECURITISERING ELLER RESECURITISERING?
 I henhold til definitionerne af »securitisering« og »resecuritisering« i artikel 4, stk. 1, nr. 61-64), i forordning (EU) nr. 575/2013 indberettes typen af underliggende positioner ved hjælp af følgende forkortelser:
 —
 »S« for securitisering
 —
 »R« for resecuritisering.
 080-100
 TILBAGEHOLDELSE
 Artikel 404-410 i forordning (EU) nr. 575/2013.
 080
 TYPE AF ANVENDT TILBAGEHOLDELSE
 For hver securitiseringsordning skal den relevante type af tilbageholdelse af nettoøkonomisk interesse, jf. artikel 405 i forordning (EU) nr. 575/2013, indberettes:
 A — Vertikal del (securitiseringspositioner): »tilbageholdelse af mindst 5 % af den nominelle værdi af hver af de trancher, der er solgt eller overført til investorerne«.
 V — Vertikal del (securitiserede eksponeringer): tilbageholdelse af mindst 5 % af kreditrisikoen i relation til hver af de securitiserede eksponeringer, hvis den tilbageholdte kreditrisiko i relation til de securitiserede eksponeringer altid er sidestillet med eller efterstillet den kreditrisiko, der


text:
er blevet securitiseret, for så vidt angår de samme eksponeringer.
 B-Revolverende eksponeringer: »i tilfælde af securitiseringer i forbindelse med revolverende engagementer, bibeholdelse af det eksponeringsleverende instituts andel på mindst 5 % af de securitiserede eksponeringers nominelle værdi«.
 C — Balanceførte: »tilbageholdelse af tilfældigt udvalgte eksponeringer svarende til mindst 5 % af de securitiserede eksponeringers nominelle værdi, når sådanne eksponeringer ellers ville være blevet securitiseret i securitiseringen, forudsat at antallet af potentielt securitiserede eksponeringer er på mindst 100 ved eksponeringens indgåelse«.
 D — First loss: »tilbageholdelse af »first loss«-tranchen og om nødvendigt andre trancher med samme eller en strengere risikoprofil end de trancher, der er overført eller solgt til investorer, og som ikke forfalder tidligere end de trancher, der er overført eller solgt til investorer, således at tilbageholdelsen i alt svarer til mindst 5 % af de securitiserede eksponeringers nominelle værdi«.
 E — Undtaget. Denne kode indberettes for securitiseringer, der er omfattet af bestemmelserne i artikel 405, stk. 3, i forordning (EU) nr. 575/2013.
 N — Ikke relevant. Denne kode indberettes for securitiseringer, der er omfattet af bestemmelserne i artikel 404 i forordning (EU) nr. 575/2013.
 U — Ikke gyldig eller ukendt. Denne kode indberettes, hvis den indberettende enhed ikke ved, hvilken type tilbageholdelse der anvendes, eller hvis der er tale om manglende overensstemmelse.
 090
 % AF TILBAGEHOLDELSE PÅ INDBERETNINGSDATOEN
 Det eksponeringsleverende instituts, det organiserende instituts eller den oprindelige långivers tilbageholdelse af væsentlig nettoøkonomisk interesse skal være mindst 5 % af securitiseringen (på indgåelsesdatoen).
 Uanset artikel 405, stk. 1, i forordning (EU) nr. 575/2013 kan opgørelse af tilbageholdelse ved indgåelse typisk fortolkes som det tidspunkt, hvor eksponeringerne først blev securitiseret, og ikke det tidspunkt, hvor eksponeringer først blev oprettet (f.eks. ikke da de underliggende lån først blev ydet). Opgørelse af tilbageholdelse ved indgåelse betyder, at 5 % er den tilbageholdelsesandel, der kræves på det tidspunkt, hvor tilbageholdelsesniveauet blev opgjort, og kravet blev opfyldt (f.eks. da eksponeringerne først blev securitiseret). Dynamisk opgørelse og justering af den tilbageholdte andel gennem hele transaktionens levetid kræves ikke.
 Denne kolonne udfyldes ikke, hvis koderne »E« (undtaget) eller »N« (ikke relevant) er indsat i kolonne 080 (Type af anvendt tilbageholdelse).
 100
 OVERHOLDES TILBAGEHOLDELSESKRAVET?
 Artikel 405, stk. 1, i forordning (EU) nr. 575/2013.
 Angiv følgende forkortelser:
 Y — Ja
 N — Nej.
 Denne kolonne udfyldes ikke, hvis koderne »E« (undtaget) eller »N« (ikke relevant) er indsat i kolonne 080 (Type af anvendt tilbageholdelse).
 110
 INSTITUTTETS ROLLE: (EKSPONERINGSLEVERENDE INSTITUT/ORGANISERENDE INSTITUT/OPRINDELIG LÅNGIVER/INVESTOR)
 Angiv følgende forkortelser:
 —
 »O« for eksponeringsleverende institut
 —
 »S« for organiserende institut
 —
 »L« for oprindelig långiver
 —
 »I« for investor.
 Se definitionerne i artikel 4, stk. 1, nr. 13) (eksponeringsleverende institut) og nr. 14) (organiserende institut), i forordning (EU) nr. 575/2013. Det antages, at investorer er institutter, som er omfattet af bestemmelserne i forordningens artikel 406 og 407.
 120-130
 IKKE-ABCP-PROGRAMMER
 ABCP-programmer (defineret i artikel 242, nr. 9), i forordning (EU) nr. 575/2013) adskiller sig, fordi de omfatter flere enkelte securitiseringspositioner, og er derfor fritaget for indberetning i kolonne 120 og 130.
 120
 INDGÅELSESDATO (mm/åååå)
 Måneden og


text:
året for indgåelsen (dvs. afskærings- eller lukkedato for puljen) af securitiseringen indberettes i følgende format: »mm/åååå«.
 For hver securitiseringsordning kan indgåelsesdatoen ikke ændres mellem indberetningsdatoer. Hvis securitiseringsordningen er understøttet af åbne puljer, skal indgåelsesdatoen være datoen for den første udstedelse af værdipapirer.
 Disse oplysninger indberettes, selv om den indberettende enhed ikke besidder positioner i securitiseringen.
 130
 SAMLEDE SECURITISEREDE EKSPONERINGER PÅ INDGÅELSESDATOEN
 I denne kolonne indberettes værdien (i henhold til de oprindelige eksponeringer før anvendelse af konverteringsfaktorer) af den securitiserede portefølje på indgåelsesdatoen.
 Hvis securitiseringsordningen er understøttet af åbne puljer, indberettes værdien på indgåelsesdatoen for den første udstedelse af værdipapirer. Hvis der er tale om traditionelle securitiseringer, skal der ikke medtages andre aktiver fra securitiseringspuljen. Hvis der er tale om securitiseringer med flere sælgere (dvs. med mere end ét eksponeringsleverende institut), indberettes kun den værdi, der svarer til den indberettende enheds bidrag til den securitiserede portefølje. Hvis der er tale om securitiseringer af passiver, indberettes kun de beløb, der er udstedt af den indberettende enhed.
 Disse oplysninger indberettes, selv om den indberettende enhed ikke besidder positioner i securitiseringen.
 140-220
 SECURITISEREDE EKSPONERINGER
 I kolonne 140 til 220 skal den indberettende enhed angive oplysninger om flere elementer af den securitiserede portefølje.
 140
 SAMLET VÆRDI
 Institutter skal indberette værdien af den securitiserede portefølje på indberetningsdatoen, dvs. det udestående beløb af securitiserede eksponeringer. Hvis der er tale om traditionelle securitiseringer, skal der ikke medtages andre aktiver fra securitiseringspuljen. Hvis der er tale om securitiseringer med flere sælgere (dvs. med mere end ét eksponeringsleverende institut), indberettes kun den værdi, der svarer til den indberettende enheds bidrag til den securitiserede portefølje. Hvis securitiseringsordningen er understøttet af lukkede puljer (dvs. porteføljen af securitiserede aktiver ikke kan udvides efter indgåelsesdatoen), reduceres beløbet progressivt.
 Disse oplysninger indberettes, selv om den indberettende enhed ikke besidder positioner i securitiseringen.
 150
 INSTITUTTETS ANDEL (%)
 Instituttets andel (procentdel med to decimaler) af den securitiserede portefølje på indberetningsdatoen skal indberettes. Det tal, der indberettes i denne kolonne, er som standard 100 %, medmindre der er tale om securitiseringer med flere sælgere. I så fald skal den indberettende enhed indberette sit aktuelle bidrag til den securitiserede portefølje (svarende til kolonne 140 i relative tal).
 Disse oplysninger indberettes, selv om den indberettende enhed ikke besidder positioner i securitiseringen.
 160
 TYPE
 I denne kolonne indberettes der oplysninger om typen af aktiver (»1« til »8«) eller passiver (»9« og »10«) i den securitiserede portefølje. Instituttet skal indberette en af følgende koder:
 1 — Pant i beboelsesejendom
 2 — Pant i erhvervsejendom
 3 — Fordringer på kreditkort
 4 — Leasing
 5 — Lån til selskaber eller SMV'er (behandles som selskaber)
 6 — Forbrugerlån
 7 — Tilgodehavender fra salg
 8 — Andre aktiver
 9 — Særligt dækkede obligationer og særligt dækkede realkreditobligationer
 10 — Andre forpligtelser.
 Hvis puljen af securitiserede eksponeringer er en blanding af ovennævnte typer, skal instituttet angive den vigtigste type. Hvis der er tale om resecuritiseringer, skal instituttet henvise til den ultimative underliggende pulje af aktiver. Typen »10« (Andre forpligtelser) indbefatter statsobligationer og credit linked notes.
 Ved securitiseringsordninger,


text:
der er understøttet af lukkede puljer, kan typen ikke ændres mellem indberetningsdatoer.
 170
 ANVENDT METODE (SA/IRB/MIX)
 I denne kolonne angives der oplysninger om den metode, som instituttet anvender i forbindelse med de securitiserede eksponeringer på indberetningsdatoen.
 Angiv følgende forkortelser:
 —
 »S« for standardmetoden
 —
 »I« for IRB-metoden
 —
 »M« for en kombination af de to metoder (SA/IRB).
 Hvis standardmetoden anvendes, og »P« er indberettet i kolonne 050, indberettes beregningen af kapitalgrundlagskravene i CR SEC SA-skemaet.
 Hvis IRB-metoden anvendes, og »P« er indberettet i kolonne 050, indberettes beregningen af kapitalgrundlagskravene i CR SEC IRB-skemaet.
 Hvis der anvendes en kombination af standardmetoden og IRB-metoden, og »P« er indberettet i kolonne 050, indberettes beregningen af kapitalgrundlagskravene i både CR SEC SA- og CR SEC IRB-skemaet.
 Disse oplysninger indberettes, selv om den indberettende enhed ikke besidder positioner i securitiseringen. Denne kolonne gælder dog ikke for securitiseringer af passiver. Organiserende institutter skal ikke udfylde denne kolonne.
 180
 ANTAL EKSPONERINGER
 Artikel 261, stk. 1, i forordning (EU) nr. 575/2013.
 Denne kolonne er kun obligatorisk for institutter, der anvender IRB-metoden i forbindelse med securitiseringspositioner (og derfor har anført »I« i kolonne 170). Instituttet skal indberette det faktiske antal eksponeringer.
 Denne kolonne udfyldes ikke ved securitisering af passiver, eller når kapitalgrundlagskrav er baseret på de securitiserede eksponeringer (ved securitisering af aktiver). Denne kolonne udfyldes ikke, når den indberettende enhed ikke besidder positioner i securitiseringen. Kolonnen skal ikke udfyldes af investorer.
 190
 LAND
 Indberet koden (ISO 3166-1 alpha-2) for oprindelseslandet for den ultimative underliggende position i transaktionen, dvs. landet for de oprindelige securitiserede eksponeringers umiddelbare låntager (look-through). Hvis securitiseringspuljen omfatter flere lande, skal instituttet angive det vigtigste land. Hvis intet land overstiger en tærskel på 20 % baseret på værdien af aktiver/passiver, indberettes »OT« (Andet).
 200
 ELGD (%)
 Det eksponeringsvægtede, gennemsnitlige tab givet misligholdelse (ELGD) skal kun indberettes af institutter, der anvender tilsynsformelmetoden (og derfor har indberettet »I« i kolonne 170). ELGD skal også beregnes, jf. artikel 262, stk. 1, i forordning (EU) nr. 575/2013.
 Denne kolonne udfyldes ikke ved securitisering af passiver, eller når kapitalgrundlagskrav er baseret på de securitiserede eksponeringer (ved securitisering af aktiver). Denne kolonne udfyldes ikke, når den indberettende enhed ikke besidder positioner i securitiseringen. Organiserende institutter skal ikke udfylde denne kolonne.
 210
 (-) VÆRDIJUSTERINGER OG HENSÆTTELSER
 Værdijusteringer og hensættelser (artikel 159 i forordning (EU) nr. 575/2013) til kredittab, som foretages i henhold til de regnskabsregler, der gælder for den indberettende enhed. Værdijusteringer omfatter alle beløb, der er anerkendt som overskud eller tab i forbindelse med kredittab for finansielle aktiver, siden de oprindeligt blev balanceført (herunder tab som følge af kreditrisiko i forbindelse med finansielle aktiver målt til dagsværdi, som ikke skal fratrækkes eksponeringsværdien), plus nedslag i forbindelse med eksponeringer, der er erhvervet som misligholdte eksponeringer, jf. artikel 166, stk. 1, i forordning (EU) nr. 575/2013. Hensættelser indbefatter akkumulerede beløb for kredittab i forbindelse med ikkebalanceførte poster
 I denne kolonne angives der oplysninger om værdijusteringer og hensættelser vedrørende de securitiserede eksponeringer. Denne kolonne udfyldes ikke, hvis der er tale om securitisering af passiver.
 Disse oplysninger


text:
indberettes, selv om den indberettende enhed ikke besidder positioner i securitiseringen.
 Organiserende institutter skal ikke udfylde denne kolonne.
 220
 KAPITALGRUNDLAGSKRAV INDEN SECURITISERING (%)
 I denne kolonne angives der oplysninger om kapitalgrundlagskrav i relation til den securitiserede portefølje, hvis den ikke var securitiseret, plus de forventede tab i forbindelse med disse risici (Kirb), som en procentdel (med decimaler) af de samlede securitiserede eksponeringer på indgåelsesdatoen. Kirb er defineret i artikel 242, nr. 4), i forordning (EU) nr. 575/2013.
 Denne kolonne udfyldes ikke, hvis der er tale om securitisering af passiver. Hvis der er tale om securitisering af aktiver, indberettes denne oplysning, selv om den indberettende enhed ikke besidder positioner i securitiseringen.
 Organiserende institutter skal ikke udfylde denne kolonne.
 230-300
 SECURITISERINGSSTRUKTUR
 I denne blok af seks kolonner angives der oplysninger om securitiseringens struktur opdelt i balanceførte/ikkebalanceførte positioner, trancher (privilegerede/mezzanin/first loss) og løbetid.
 Hvis der er tale om securitiseringer med flere sælgere, indberettes for first loss-tranchen kun det beløb, der svarer til eller kan henføres til det indberettende institut.
 230-250
 BALANCEFØRTE POSTER
 I denne blok af kolonner angives der oplysninger om balanceførte poster opdelt i trancher (privilegerede/mezzanin/first loss).
 230
 PRIVILEGEREDE
 Alle trancher, der ikke er mezzanin- eller first loss-trancher, angives i denne kategori.
 240
 MEZZANIN
 Se artikel 243, stk. 3 (traditionelle securitiseringer), og artikel 244, stk. 3 (syntetiske securitiseringer), i forordning (EU) nr. 575/2013.
 250
 FIRST LOSS
 First loss-tranche er defineret i artikel 242, nr. 15, i forordning (EU) nr. 575/2013.
 260-280
 IKKEBALANCEFØRTE POSTER OG DERIVATER
 I denne blok af kolonner angives der oplysninger om ikkebalanceførte poster opdelt i trancher (privilegerede/mezzanin/first loss).
 De kriterier, der anvendes til klassificering af trancher i forbindelse med balanceførte poster, finder også anvendelse her.
 290
 FØRSTE FORVENTEDE UDLØBSDATO
 Den sandsynlige udløbsdato for hele securitiseringen på baggrund af dens kontraktbestemmelser og de finansielle betingelser, der aktuelt forventes. Generelt er det den tidligste af følgende datoer:
 i)
 den dato, hvor en clean-up call option (defineret i artikel 242, nr. 2), i forordning (EU) nr. 575/2013) første gang kan udøves under hensyntagen til løbetiden for de underliggende eksponeringer og deres forventede forudbetalingssats eller potentielle genforhandlingsaktiviteter
 ii)
 den dato, hvor det eksponeringsleverende institut første gang kan udøve en anden call option i henhold til kontrakten vedrørende securitiseringen, som vil medføre en fuldstændig indfrielse af securitiseringen.
 Dagen, måneden og året for den juridiske forfaldsdato indberettes. Den nøjagtige dato indberettes, hvis denne oplysning foreligger; ellers indberettes den første dag i måneden.
 300
 JURIDISK FORFALDSDATO
 Den dato, hvor securitiseringens hovedstol og renter juridisk set skal være tilbagebetalt (baseret på transaktionsdokumentationen).
 Dagen, måneden og året for den juridiske forfaldsdato indberettes. Den nøjagtige dato indberettes, hvis denne oplysning foreligger; ellers indberettes den første dag i måneden.
 310-400
 SECURITISERINGSPOSITIONER: OPRINDELIG EKSPONERING FØR ANVENDELSE AF KONVERTERINGSFAKTORER
 I denne blok af kolonner angives der oplysninger om securitiseringspositioner opdelt i balanceførte/ikkebalanceførte positioner og trancher (privilegerede/mezzanin/first loss) på indberetningsdatoen.
 310-330
 BALANCEFØRTE POSTER
 De kriterier, der anvendes til klassificering af trancher i forbindelse med balanceførte poster, finder også anvendelse her.
 340-360
 IKKEBALANCEFØRTE POSTER OG DERIVATER
 De kriterier, der anvendes til klassificering af trancher


text:
i forbindelse med ikkebalanceførte poster, finder også anvendelse her.
 370-400
 MEMORANDUMPOSTER: IKKEBALANCEFØRTE POSTER OG DERIVATER
 I denne blok af kolonner angives der oplysninger om de samlede ikkebalanceførte poster og derivater (som allerede er indberettet under en anden opdeling i kolonne 340-360).
 370
 DIREKTE KREDITSUBSTITUTTER (DCS)
 Denne kolonne gælder for securitiseringspositioner, der indehaves af det eksponeringsleverende institut og er garanteret ved hjælp af direkte kreditsubstitutter (DCS).
 I henhold til bilag I i forordning (EU) nr. 575/2013 betragtes følgende ikkebalanceførte poster med fuld risiko som DCS:
 —
 garantier i form af kreditsubstitutter
 —
 uigenkaldeligt afgivne kredittilsagn i form af kreditsubstitutter.
 380
 IRS/CRS
 IRS står for Interest Rate Swaps (renteswaps), mens CRS står for Currency Rate Swaps (valutaswaps). Disse derivater er anført i bilag II til forordning (EU) nr. 575/2013.
 390
 ANERKENDTE LIKVIDITETSFACILITETER
 Likviditetsfaciliteter (LF), defineret i artikel 242, nr. 3), i forordning (EU) nr. 575/2013, skal opfylde de seks betingelser, der er anført i artikel 255, stk. 1, i forordning (EU) nr. 575/2013, for at blive anerkendt (uanset om instituttet anvender standardmetoden eller IRB-metoden).
 400
 ANDRE (HERUNDER IKKEANERKENDTE LIKVIDITETSFACILITETER)
 I denne kolonne indberettes de resterende ikkebalanceførte poster som ikkeanerkendte likviditetsfaciliteter (dvs. de LF, der ikke opfylder betingelserne i artikel 255, stk. 1, i forordning (EU) nr. 575/2013).
 410
 FØRTIDSINDFRIELSE: ANVENDT KONVERTERINGSFAKTOR
 Artikel 242, nr. 12), og artikel 256, stk. 5 (standardmetoden), og artikel 265, stk. 1 (IRB-metoden), i forordning (EU) nr. 575/2013 omhandler et sæt konverteringsfaktorer, der anvendes i forbindelse med beløbet for investors rente (for at beregne de risikovægtede eksponeringer).
 Denne kolonne anvendes kun i forbindelse med securitiseringsordninger med førtidsindfrielsesbestemmelser (dvs. revolverende securitiseringer).
 Ifølge forordningens artikel 256, stk. 6, bestemmes den anvendte konverteringsfaktor af niveauet for et 3-måneders gennemsnit af det faktiske mer-spread.
 Hvis der er tale om securitiseringer af passiver, udfyldes denne kolonne ikke. Denne oplysning vedrører også række 100 i CR SEC SA-skemaet og række 160 i CR SEC IRB-skemaet.
 420
 (-) EKSPONERINGSVÆRDI, DER FRATRÆKKES KAPITALGRUNDLAGET
 Denne oplysning vedrører også kolonne 200 i CR SEC SA-skemaet og kolonne 180 i CR SEC IRB-skemaet.
 Der indberettes et negativt tal i denne kolonne.
 430
 SAMLET RISIKOVÆGTET EKSPONERING FØR LOFT
 I denne kolonne indberettes der oplysninger om den risikovægtede eksponering før det loft, der gælder for securitiseringspositioner (dvs. for securitiseringsordninger med væsentlig risikooverførsel). Hvis der er tale om securitiseringsordninger uden væsentlig risikooverførsel (dvs. vægtet eksponering beregnet i henhold til securitiserede eksponeringer), udfyldes denne kolonne ikke.
 Hvis der er tale om securitiseringer af passiver, udfyldes denne kolonne ikke.
 440
 SAMLET RISIKOVÆGTET EKSPONERING EFTER LOFT
 I denne kolonne indberettes der oplysninger om den risikovægtede eksponering efter det loft, der gælder for securitiseringspositioner (dvs. for securitiseringsordninger med væsentlig risikooverførsel). Hvis der er tale om securitiseringsordninger uden væsentlig risikooverførsel (dvs. kapitalgrundlagskrav beregnet i henhold til securitiserede eksponeringer), udfyldes denne kolonne ikke.
 Hvis der er tale om securitiseringer af passiver, udfyldes denne kolonne ikke.
 450-510
 SECURITISERINGSPOSITIONER — HANDELSBEHOLDNING
 450
 CTP ELLER NON-CTP?
 Angiv følgende forkortelser:
 C — korrelationshandelsporteføljen (CTP)
 N — uden for korrelationshandelsporteføljen (Non-CTP).
 460-470
 NETTOPOSITIONER — LANGE/KORTE
 Se kolonne 050 i MKR SA SEC eller


text:
kolonne 060 i MKR SA CTP.
 480
 SAMLEDE KAPITALGRUNDLAGSKRAV (STANDARDMETODEN) — SPECIFIK RISIKO
 Se kolonne 610 i MKR SA SEC eller kolonne 450 i MKR SA CTP.
 4. SKEMAER FOR OPERATIONEL RISIKO
 4.1. C 16.00 — OPERATIONEL RISIKO (OPR)
 4.1.1. Generelle bemærkninger
 114.
 Dette skema giver oplysninger om beregningen af kapitalgrundlagskrav i henhold til artikel 312-324 i forordning (EU) nr. 575/2013 vedrørende operationel risiko ved anvendelse af basisindikatormetoden (BIA), standardmetoden (TSA), den alternative standardmetode (ASA) og avancerede målemetoder (AMA). Et institut kan ikke på samme tid anvende TSA og ASA for forretningsområderne »detailbankydelser« og »forretningsbankydelser« på individuelt plan.
 115.
 Institutter, der anvender BIA, TSA og/eller ASA, skal beregne deres kapitalgrundlagskrav på grundlag af oplysningerne ved udgangen af regnskabsåret. Hvis der ikke foreligger reviderede tal, kan institutterne anvende deres egne estimater. Hvis der anvendes reviderede tal, skal institutter indberette de reviderede tal, som skal forblive uændrede. Der kan afviges fra princippet om »uændrede« i ekstraordinære situationer, f.eks. nylig erhvervelse eller afhændelse af enheder eller aktiviteter, i løbet af den pågældende periode.
 116.
 Hvis et institut over for sin kompetente myndighed kan bevise, at anvendelse af et gennemsnit over tre år til at beregne den relevante indikator, på grund af ekstraordinære situationer, som f.eks. en fusion, en erhvervelse eller afhændelse af enheder eller aktiviteter, vil medføre en fejlagtig vurdering af kapitalgrundlagskravet for operationel risiko, kan den kompetente myndighed tillade instituttet at ændre beregningen på en måde, der tager højde for sådanne begivenheder. Den kompetente myndighed kan også på eget initiativ kræve, at et institut ændrer beregningen. Hvis et institut har været i drift i mindre end tre år, kan det anvende sine egne fremadrettede estimater, når det beregner den relevante indikator, forudsat at det begynder at inddrage historiske data, så snart de foreligger.
 117.
 Dette skema præsenterer i kolonner oplysninger for de seneste tre år om størrelsen af den relevante indikator for de bankydelser, der er underlagt operationel risiko, og om størrelsen af lån og forskud (sidstnævnte gælder kun i forbindelse med ASA). Dernæst indberettes der oplysninger om størrelsen af kapitalgrundlagskravet for operationel risiko. Hvis det er relevant, skal det angives, hvilken del af dette beløb der følger af en fordelingsmekanisme. For så vidt angår AMA, tilføjes der memorandumposter med oplysninger om den forventede virkning af det forventede tab, diversificering og kreditrisikoreduktionsteknikker på kapitalgrundlagskravet for operationel risiko.
 118.
 Oplysninger om metoden til beregning af kapitalgrundlagskravet for operationel risiko med uddybende linjer til forretningsområder i TSA og ASA præsenteres i rækker.
 119.
 Dette skema skal indgives af alle institutter, der er omfattet af kapitalgrundlagskrav for operationel risiko.
 4.1.2. Instrukser vedrørende specifikke positioner
 Kolonner
 010-030
 RELEVANT INDIKATOR
 Ved hjælp af den relevante indikator til beregning af kapitalgrundlagskravet for operationel risiko (BIA, TSA og ASA) skal institutter indberette den relevante indikator for de respektive år i kolonne 010 til 030. Hvis der benyttes en kombination af de forskellige metoder, jf. artikel 314 i forordning (EU) nr. 575/2013, skal institutter til informationsformål også indberette den relevante indikator for aktiviteter, der opgøres efter AMA. Dette gælder også


text:
for alle andre AMA-banker.
 I det følgende henviser udtrykket »relevant indikator« til »summen af elementerne« ved udgangen af regnskabsåret som defineret i artikel 316, stk. 1, tabel 1, i forordning (EU) nr. 575/2013.
 Hvis instituttet har under tre års data vedrørende »den relevante indikator«, fordeles de tilgængelige historiske data (reviderede tal) efter prioritet til de tilsvarende kolonner i tabellen. Hvis der f.eks. kun foreligger historiske data for et år, indberettes de i kolonne 030. Hvis det forekommer rimeligt, anføres de fremadrettede estimater i kolonne 020 (estimat for næste år) og kolonne 010 (estimat for år +2).
 Hvis der ikke foreligger historiske data vedrørende »den relevante indikator«, kan instituttet endvidere anvende fremadrettede estimater.
 040-060
 LÅN OG FORSKUD (VED ANVENDELSE AF ASA)
 I disse kolonner indberettes størrelsen af lån og forskud for forretningsområderne »detailbankydelser« og »forretningsbankydelser« som omhandlet i artikel 319, stk. 1, litra b), i forordning (EU) nr. 575/2013. Disse beløb bruges til at beregne den alternative relevante indikator, der resulterer i de kapitalgrundlagskrav, som svarer til de aktiviteter, der er omfattet af ASA (forordningens artikel 319, stk. 1, litra a).
 Hvad angår »forretningsbankydelser«, medtages værdipapirer, der ikke indgår i handelsbeholdningen.
 070
 KAPITALGRUNDLAGSKRAV
 Kapitalgrundlagskravet beregnes ved hjælp af den anvendte metode ifølge artikel 312-324 i forordning (EU) nr. 575/2013. Det resulterende beløb indberettes i kolonne 070.
 071
 SAMLET RISIKOEKSPONERING FOR OPERATIONELLE RISICI
 Artikel 92, stk. 4, i forordning (EU) nr. 575/2013. Kapitalgrundlagskravet i kolonne 070 ganget med 12,5.
 080
 HERAF: SOM FØLGE AF EN FORDELINGSMEKANISME
 Artikel 18, stk. 1, i forordning (EU) nr. 575/2013 vedrørende beskrivelse i den ansøgning, der er nævnt i forordningens artikel 312, stk. 2, af den metode, der anvendes til fordelingen af kapital til dækning af den operationelle risiko mellem koncernens forskellige enheder, og hvorvidt og hvordan virkningerne af diversificeringen vil blive medregnet i det risikomålingssystem, der anvendes af et moderkreditinstitut i EU og dets datterselskaber eller i fællesskab af datterselskaberne af et finansielt moderselskab i EU eller et blandet moderholdingselskab i EU.
 090-120
 AMA: MEMORANDUMPOSTER, DER EVT. SKAL INDBERETTES
 090
 KAPITALGRUNDLAGSKRAV FØR REDUKTION SOM FØLGE AF FORVENTET TAB, DIVERSIFICERING OG RISIKOREDUKTIONSTEKNIKKER
 Det kapitalgrundlagskrav, der indberettes i kolonne 090, er kapitalgrundlagskravet i kolonne 070, men beregnet før indregning af de reducerende virkninger som følge af forventet tab, diversificering og risikoreduktionsteknikker (se nedenfor).
 100
 (-) REDUKTION AF KAPITALGRUNDLAGSKRAV SOM FØLGE AF FORVENTET TAB OPFANGET I FORRETNINGSGANGE
 I kolonne 100 indberettes reduktionen af kapitalgrundlagskravet som følge af forventet tab, der opfanges i interne forretningsgange, jf. artikel 322, stk. 2, litra a), i forordning (EU) nr. 575/2013.
 110
 (-) REDUKTION AF KAPITALGRUNDLAGSKRAV SOM FØLGE AF DIVERSIFICERING
 Diversificeringsvirkningen i kolonne 110 er forskellen mellem summen af kapitalgrundlagskravene beregnet separat for hver klasse af operationel risiko (dvs. en situation med »perfekt afhængighed«) og det diversificerede kapitalgrundlagskrav beregnet ved at indregne korrelationer og afhængighedsforhold (dvs. at mindre end »perfekt afhængighed« mellem risikoklasserne antages). Situationen med »perfekt afhængighed« opstår i »standardtilfældet«, dvs. når instituttet ikke anvender en udtrykkelig korrelationsstruktur mellem risikoklasserne, således at AMA-kapital beregnes som summen af de individuelle foranstaltninger vedrørende operationel risiko


text:
i de valgte risikoklasser. I dette tilfælde antages det, at korrelationen mellem risikoklasserne er 100 %, og værdien i kolonnen skal være nul. Hvis instituttet derimod anvender en udtrykkelig korrelationsstruktur mellem risikoklasser, skal det i denne kolonne angive forskellen mellem AMA-kapitalen, som den beregnes i »standardtilfældet«, og den, der fås efter anvendelse af korrelationsstrukturen mellem risikoklasserne. Værdien afspejler AMA-metodens »diversificeringskapacitet«, dvs. dens evne til at opfange ikkesamtidige alvorlige hændelser med tab på operationelle risici. I kolonne 110 indberettes det beløb, hvormed den forudsatte korrelationsstruktur reducerer AMA-kapitalen i forhold til den forudsatte korrelation på 100 %.
 120
 (-) REDUKTION AF KAPITALGRUNDLAGSKRAV SOM FØLGE AF RISIKOREDUKTIONSTEKNIKKER (FORSIKRING OG ANDRE RISIKOOVERFØRSELSMEKANISMER)
 I kolonne 120 indberettes virkningen af forsikring og andre risikooverførselsmekanismer som omhandlet i artikel 323, stk. 1-5, i forordning (EU) nr. 575/2013.
 Rækker
 010
 BANKYDELSER OMFATTET AF BASISINDIKATORMETODEN (BIA)
 I denne række præsenteres beløbene for bankydelser, hvor BIA bruges til at beregne kapitalgrundlagskravet for operationel risiko (artikel 315 og 316 i forordning (EU) nr. 575/2013).
 020
 BANKYDELSER OMFATTET AF STANDARDMETODEN (TSA)/DEN ALTERNATIVE STANDARDMETODE (ASA)
 Kapitalgrundlagskravet beregnet i overensstemmelse med TSA og ASA (artikel 317-319 i forordning (EU) nr. 575/2013) indberettes.
 030-100
 OMFATTET AF TSA
 Hvis TSA anvendes, fordeles den relevante indikator for de enkelte år i række 030 til 100 mellem de forretningsområder, der er nævnt i artikel 317, tabel 2, i forordning (EU) nr. 575/2013. Fordelingen af ydelser til forretningsområder skal være i overensstemmelse med principperne i forordningens artikel 318.
 110-120
 OMFATTET AF ASA
 Institutter, der anvender ASA (artikel 319 i forordning (EU) nr. 575/2013), skal indberette den relevante indikator for de enkelte år for hvert forretningsområde i række 030-050 samt række 080-100 og i række 110 og 120 for forretningsområderne »forretningsbankydelser« og »detailbankydelser«.
 I række 110 og 120 præsenteres beløbet for den relevante indikator for ydelser, der er omfattet af ASA, fordelt på ydelser i forretningsområdet »forretningsbankydelser« og ydelserne i forretningsområdet »detailbankydelser« (forordningens artikel 319). Der kan være beløb, som skal indberettes i rækkerne for »Forretningsbankydelser« og »Detailbankydelser« i TSA (række 060 og 070) og i ASA (række 110 og 120) (f.eks. hvis et datterselskab anvender TSA, mens moderselskabet anvender ASA).
 130
 BANKYDELSER OMFATTET AF AVANCEREDE MÅLEMETODER (AMA)
 De relevante data for institutter, der anvender AMA, (artikel 312, stk. 2, og artikel 321-323 i forordning (EU) nr. 575/2013), skal indberettes.
 Ved anvendelse af en kombination af de forskellige metoder, jf. forordningens artikel 314, indberettes der oplysninger om ydelser, som opgøres ved hjælp af AMA. Dette gælder også for alle andre AMA-banker.
 4.2. OPERATIONEL RISIKO: DETALJEREDE OPLYSNINGER OM TAB I DET FOREGÅENDE ÅR (OPR DETAILS)
 4.2.1. Generelle bemærkninger
 120.
 Skema C 17.01 (OPR DETAILS 1) opsummerer oplysningerne om et instituts bruttotab og tabsgodtgørelser i det foregående år fordelt efter hændelsestype og forretningsområde. Skema C 17.02 (OPR DETAILS 2) indeholder detaljerede oplysninger om de største tabshændelser i det foregående år.
 121.
 Der tages ikke hensyn til tab som følge af operationel risiko, som er forbundet med kreditrisiko og er omfattet af kapitalgrundlagskrav vedrørende kreditrisiko (kreditrelaterede operationelle risikobegivenheder), i hverken skema C 17.01


text:
eller C 17.02.
 122.
 Hvis der anvendes en kombination af forskellige metoder til at beregne kapitalgrundlagskrav vedrørende operationel risiko i overensstemmelse med artikel 314 i forordning (EU) nr. 575/2013, indberettes oplysninger om institutters tab og godtgørelser i skema C 17.01 og C 17.02, uanset hvilken metode der anvendes til at beregne kapitalgrundlagskrav.
 123.
 Ved »bruttotab« forstås et tab i forbindelse med en operationel risikobegivenhed eller hændelsestype, jf. artikel 322, stk. 3, litra b), i forordning (EU) nr. 575/2013, før godtgørelser af nogen art, jf. dog »hurtigt godgjorte tabshændelser« som defineret nedenfor.
 124.
 Ved »godtgørelse« forstås en uafhængig hændelse i tilknytning til det oprindelige tab i forbindelse med operationel risiko, som er tidsmæssigt adskilt, og i hvilken midler eller tilgang af økonomiske fordele modtages fra første- eller tredjepart, f.eks. forsikringsselskaber eller andre parter. Godtgørelse inddeles i godtgørelse fra forsikring og andre risikooverførselsmekanismer og direkte godtgørelser.
 125.
 Ved »hurtigt godtgjorte tabshændelser« forstås tabshændelser i forbindelse med operationel risiko, der har medført tab, som helt eller delvis er godtgjort inden for fem arbejdsdage. Hvis der er tale om en hurtigt godtgjort tabshændelse, indgår kun den del af tabet, der ikke godtgøres fuldt ud (dvs. tabet efter den delvise hurtige godtgørelse) i bruttotabet. Følgelig indgår tabshændelser, der har medført tab, som godtgøres fuldt ud inden for fem arbejdsdage, ikke i bruttotabet og heller ikke i indberetningen vedrørende OPR DETAILS.
 126.
 Ved »bogføringsdato« forstås den dato, hvor et tab eller en reserve/hensættelse første gang indgik i resultatopgørelsen vedrørende et tab på en operationel risiko. Denne dato ligger logisk set efter »hændelsesdatoen« (dvs. den dato, hvor den operationelle risikobegivenhed fandt sted eller først begyndte) og »konstateringsdatoen« (dvs. den dato, hvor instituttet blev opmærksom på den operationelle risikobegivenhed).
 127.
 Tab forårsaget af en fælles operationel risikobegivenhed eller af flere hændelser, der er forbundet med en oprindelig operationel risikobegivenhed, der genererer hændelser eller tab (»grundhændelse«), grupperes. De grupperede hændelser anses for og indberettes som én hændelse, og de sammenlagte relaterede bruttotab henholdsvis tabsjusteringer lægges sammen.
 128.
 De tal, der indberettes i juni i det respektive år, er midlertidige tal, mens de endelige tal indberettes i december. Derfor har tallene i juni en seksmåneders referenceperiode (dvs. fra den 1. januar til den 30. juni i kalenderåret), mens tallene i december har en tolvmåneders referenceperiode (dvs. fra den 1. januar til den 31. december i kalenderåret). Både for data indberettet i juni og december gælder det, at »tidligere referenceperioder for indberetning« betyder alle referenceperioder for indberetning til og med den, der slutter ved udgangen af det foregående kalenderår.
 129.
 For at kontrollere betingelserne i denne forordnings artikel 5, litra b), nr. 2), litra b), nr. i), skal institutterne anvende de seneste statistikker, således som de er offentliggjort på EBA's websted (under »supervisory disclosure«) for at få »summen af individuelle balancesummer for alle institutter i samme medlemsstat«. For at kontrollere betingelserne i artikel 5, litra b), nr. 2, litra b), nr. iii), skal bruttonationalproduktet i markedspriser som defineret i punkt 8.89 i bilag A til Europa-Parlamentets og Rådets forordning (EU) nr.


text:
549/2013 (ESA 2010) og offentliggjort af Eurostat for det foregående kalenderår.
 4.2.2. C 17.01: Operationel risiko: tab og godtgørelser efter forretningsområder og typer af hændelser i det foregående år (OPR DETAILS 1)
 4.2.2.1. Generelle bemærkninger
 130.
 I skema C 17.01 præsenteres oplysningerne ved at fordele tabene og godtgørelserne over interne tærskler mellem forretningsområder (som defineret i artikel 317, tabel 2, i forordning (EU) nr. 575/2013, herunder det yderligere forretningsområde »virksomhedsposter« nævnt i forordningens artikel 322, stk. 3, litra b)), og hændelsestyper (som defineret i forordningens artikel 324). Tab vedrørende én hændelse kan således fordeles mellem flere forretningsområder.
 131.
 De forskellige hændelsestyper og de samlede beløb for hvert forretningsområde præsenteres i kolonnerne sammen med en memorandumpost, der viser den laveste interne tærskel, som er anvendt ved indsamling af data om tab, hvorved den laveste og højeste tærskel inden for hvert forretningsområde vises, hvis der er flere tærskler.
 132.
 Forretningsområder præsenteres i rækker, og inden for hvert forretningsområde vises der oplysninger om antallet af hændelser (nye hændelser), bruttotab (nye hændelser), antal hændelser underlagt tabsjusteringer, tabsjusteringerne vedrørende tidligere indberetningsperioder, største enkelttab, summen af de fem største tab og den samlede tabsgodtgørelse (direkte tabsgodtgørelser samt godtgørelser fra forsikring og andre risikooverførselsmekanismer).
 133.
 For forretningsområder i alt kræves der også oplysninger om antallet af hændelser og bruttotabet for visse intervaller baseret på faste tærskler (10 000, 20 000, 100 000 og 1 000 000). Tærsklerne er fastsat i euro og indgår med henblik på sammenligning af institutternes indberettede tab; derfor stemmer de ikke nødvendigvis overens med minimumstærsklerne for registrering af data vedrørende interne tab, der skal indberettes i en anden del af skemaet.
 4.2.2.2. Instrukser vedrørende specifikke positioner
 Kolonner
 010-070
 HÆNDELSESTYPER
 Institutter skal indberette tabene i kolonne 010-070 fordelt efter hændelsestype som defineret i artikel 324 i forordning (EU) nr. 575/2013.
 Institutter, der beregner deres kapitalgrundlagskrav efter BIA, kan kun indberette tab, for hvilke hændelsestypen ikke er identificeret, i kolonne 080.
 080
 HÆNDELSESTYPER I ALT
 I kolonne 080 og for hvert forretningsområde indberetter institutterne det samlede »antal hændelser (nye hændelser)«, det samlede »bruttotab (nye hændelser)«, det samlede »antal hændelser underlagt tabsjusteringer«, de samlede »tabsjusteringer vedrørende tidligere indberetningsperioder«, det »største enkelttab«, »summen af de fem største tab«, den »samlede direkte tabsgodtgørelse« samt »samlet godtgørelse fra forsikring og andre risikooverførselsmekanismer«.
 Forudsat at instituttet har identificeret hændelsestyperne for alle tab, viser kolonne 080 den simple aggregering af antallet af tabshændelser, det samlede bruttotab, de samlede tabsgodtgørelser og »tabsjusteringerne vedrørende tidligere indberetningsperioder«, som indberettes i kolonne 010-070.
 Det »største enkelttab«, der indberettes i kolonne 080, det største enkelttab inden for et forretningsområde og er lig med det største af de »største enkelttab«, der indberettes i kolonne 010-070, forudsat at instituttet har identificeret hændelsestyperne for alle tab.
 For summen af de fem største tab i kolonne 080 indberettes summen af de fem største tab inden for ét forretningsområde.
 090-100
 MEMORANDUMPOST: TÆRSKEL ANVENDT VED DATAINDSAMLING
 I kolonne 090 og 100 skal institutter indberette deres minimumstærskler for registrering af data vedrørende interne tab i overensstemmelse med artikel 322, stk. 3, litra c),


text:
sidste punktum, i forordning (EU) nr. 575/2013.
 Hvis instituttet kun anvender én tærskel inden for hvert forretningsområde, skal kun kolonne 090 udfyldes.
 Hvis det anvender forskellige tærskler inden for samme forretningsområde, udfyldes også den højeste tærskel (kolonne 100).
 Rækker
 010-880
 FORRETNINGSOMRÅDER: VIRKSOMHEDSFINANSIERING, HANDEL OG SALG, BØRSMÆGLERVIRKSOMHED PÅ DETAILMARKEDET, FORRETNINGSBANKYDELSER, DETAILBANKYDELSER, BETALING OG AFVIKLING, TJENESTEYDELSER I AFDELINGER, PORTEFØLJEADMINISTRATION, VIRKSOMHEDSPOSTER
 For hvert forretningsområde defineret i artikel 317, stk. 4, tabel 2, i forordning (EU) nr. 575/2013, herunder det yderligere forretningsområde »Virksomhedsposter« nævnt i samme forordnings artikel 322, stk. 3, litra b), og for hver hændelsestype skal instituttet indberette følgende oplysninger i overensstemmelse med de interne tærskler: antal hændelser (nye hændelser), bruttotab (nye hændelser), antal hændelser underlagt tabsjusteringer, tabsjusteringer vedrørende tidligere indberetningsperioder, største enkelttab, summen af de fem største tab, samlet direkte tabsgodtgørelse samt samlet godtgørelse fra forsikring og andre risikooverførselsmekanismer.
 For en tabshændelse, der berører mere end ét forretningsområde, fordeles »bruttotab« mellem alle de berørte forretningsområder.
 Institutter, der beregner deres kapitalgrundlagskrav efter BIA, kan kun indberette tab, for hvilke hændelsestypen ikke er identificeret, i række 910-980.
 010, 110, 210, 310, 410, 510, 610, 710, 810
 Antal hændelser (nye hændelser)
 Antal hændelser er antallet af operationelle risikobegivenheder, for hvilke bruttotab blev indregnet i løbet af referenceperioden for indberetning.
 Antallet af hændelser vedrører »nye hændelser«, dvs. operationelle risikobegivenheder
 i)
 »der er indregnet for første gang« i løbet af referenceperioden for indberetning, eller
 ii)
 »der er indregnet for første gang« i løbet af en tidligere referenceperiode for indberetning, hvis hændelsen ikke var medtaget i nogen tidligere indberetning, f.eks. fordi den først blev identificeret som en operationel risikobegivenhed i den indeværende referenceperiode for indberetning, eller fordi det akkumulerede tab, der kan henføres til hændelsen (dvs. det oprindelige tab plus/minus alle tabsjusteringer, der blev foretaget i de foregående referenceperioder for indberetning) først overskred den interne minimumstærskel for registrering af data i den indeværende referenceperiode for indberetning.
 »Nye hændelser« omfatter ikke operationelle risikobegivenheder »der er indregnet for første gang« i løbet af en tidligere referenceperiode for indberetning, og som allerede er blevet medtaget i tidligere indberetninger.
 020, 120, 220, 320, 420, 520, 620, 720, 820
 Bruttotab (nye hændelser)
 Værdien for bruttotab er bruttotabet i forbindelse med operationelle risikobegivenheder (f.eks. direkte omkostninger, hensættelser, forligsomkostninger). Alle tab, der vedrører en enkelt hændelse, og som er indregnet i løbet af referenceperioden for indberetning, summeres og anses for at være bruttotabet for den pågældende hændelse for den pågældende referenceperiode for indberetning.
 Det indberettede bruttotab vedrører »nye hændelser« som defineret i rækken ovenfor. For hændelser »der er indregnet for første gang« i løbet af en tidligere referenceperiode for indberetning, og som ikke var taget med i nogen tidligere indberetning, skal det samlede tab, som er akkumuleret frem til referencedatoen for indberetning (dvs. det oprindelige tab plus/minus alle tabsjusteringer, der er foretaget i tidligere referenceperioder for indberetning), indberettes som bruttotabet pr. referencedatoen for indberetning.
 De beløb, der skal indberettes, tager ikke højde for opnåede godtgørelser.
 030, 130, 230, 330, 430, 530, 630, 730, 830
 Antal tabshændelser underlagt tabsjusteringer
 Antallet af hændelser underlagt tabsjusteringer er


text:
antallet af operationelle risikobegivenheder »der er indregnet for første gang« i tidligere referenceperioder for indberetning og allerede medtaget i tidligere indberetninger, for hvilke der blev foretaget tabsjusteringer i løbet af den indeværende referenceperiode for indberetning.
 Hvis der blev foretaget mere end en tabsjustering for en hændelse i løbet af referenceperioden for indberetning, regnes summen af disse tabsjusteringer som én justering i perioden.
 040, 140, 240, 340, 440, 540, 640, 740, 840
 Tabsjusteringer vedrørende tidligere indberetningsperioder
 Tabsjusteringer vedrørende tidligere indberetningsperioder er summen af følgende elementer (positive eller negative):
 i)
 bruttotabet i forbindelse med positive tabsjusteringer, der er foretaget i referenceperioden for indberetning (f.eks. øgede hensættelser, tilknyttede tabshændelser, yderligere forligsomkostninger) vedrørende operationelle risikobegivenheder, »der er indregnet for første gang« og indberettet i tidligere referenceperioder for indberetning
 ii)
 bruttotabet i forbindelse med negative tabsjusteringer, der er foretaget i referenceperioden for indberetning (f.eks. som følge af nedsatte hensættelser) vedrørende operationelle risikobegivenheder, »der er indregnet for første gang« og indberettet i tidligere referenceperioder for indberetning.
 Hvis der blev foretaget mere end en tabsjustering for en hændelse i løbet af referenceperioden for indberetning, summeres beløbene for alle tabsjusteringerne, idet der tages hensyn til justeringernes fortegn (positivt, negativt). Summen anses for at være tabsjusteringen for den pågældende hændelse for den pågældende referenceperiode for indberetning.
 Hvis det justerede tabsbeløb, der kan henføres til en hændelse, som følge af en negativ tabsjustering falder under instituttets interne minimumstærskel for registrering af data, skal instituttet indberette det samlede tab for den pågældende hændelse, som er akkumuleret indtil den seneste gang hændelsen blev indberettet for en referencedato i december (dvs. det oprindelige tab plus/minus alle tabsjusteringer, som er foretaget i tidligere referenceperioder for indberetning), med et negativt tegn i stedet for beløbet for selve den negative tabsjustering.
 De beløb, der skal indberettes, tager ikke højde for opnåede godtgørelser.
 050, 150, 250, 350, 450, 550, 650, 750, 850
 Største enkelttab
 Det største enkelttab er den største værdi af
 i)
 det største bruttotab vedrørende en hændelse, der blev indberettet for første gang i løbet af referenceperioden for indberetning, og
 ii)
 den største positive tabsjustering (som defineret ovenfor) vedrørende en hændelse, der blev indberettet for første gang i løbet af en tidligere referenceperiode for indberetning.
 De beløb, der skal indberettes, tager ikke højde for opnåede godtgørelser.
 060, 160, 260, 360, 460, 560, 660, 760, 860
 Summen af de fem største tab
 Summen af de fem største tab er summen af de fem største beløb, der indgår i
 i)
 bruttotabene for hændelser, der blev indberettet for første gang i løbet af referenceperioden for indberetning, og
 ii)
 de positive tabsjusteringer (som defineret ovenfor) vedrørende hændelser, der blev indberettet for første gang i løbet af en tidligere referenceperiode for indberetning. Det beløb, der kan betragtes som et af de fem største, er selve tabsjusteringen, ikke det samlede tab, der er tilknyttet den respektive hændelse før eller efter tabsjusteringen.
 De beløb, der skal indberettes, tager ikke højde for opnåede godtgørelser.
 070, 170, 270, 370, 470, 570, 670, 770, 870
 Samlet direkte tabsgodtgørelse
 Direkte godtgørelser er alle opnåede godtgørelser, bortset


text:
fra godtgørelser, der er omfattet af artikel 323 i forordning (EU) nr. 575/2013, som indberettet i rækken nedenfor.
 Den samlede direkte tabsgodtgørelse er summen af alle direkte godtgørelser og justeringer af direkte godtgørelser, der er indregnet i indberetningsperioden, og som vedrører operationelle risikobegivenheder, der er indregnet for første gang i referenceperioden for indberetning eller i tidligere referenceperioder for indberetning.
 080, 180, 280, 380, 480, 580, 680, 780, 880
 Samlet godtgørelse fra forsikring og andre risikooverførselsmekanismer
 Godtgørelser fra forsikring og andre risikooverførselsmekanismer er godtgørelser, der er omfattet af artikel 323 i forordning (EU) nr. 575/2013.
 Den samlede godtgørelse fra forsikring og andre risikooverførselsmekanismer er summen af alle godtgørelser fra forsikring og andre risikooverførselsmekanismer og justeringer af sådanne godtgørelser, der er indregnet i referenceperioden for indberetning, og som vedrører operationelle risikobegivenheder, der er indregnet for første gang i referenceperioden for indberetning eller i tidligere referenceperioder for indberetning.
 910-980
 FORRETNINGSOMRÅDER I ALT
 For hver hændelsestype (kolonne 010-080) indberettes oplysninger (artikel 322, stk. 3, litra b), c), og e), i forordning (EU) nr. 575/2013) om de samlede forretningsområder.
 910-914
 Antal hændelser
 I række 910 skal antallet af hændelser over den interne tærskel fordelt efter hændelsestype for de samlede forretningsområder indberettes. Dette tal kan være lavere end aggregeringen af hændelser efter forretningsområde, fordi hændelserne med flere virkninger (virkninger i forskellige forretningsområder) skal betragtes som én. Tallet kan være højere, hvis et institut, der beregner kapitalgrundlagskrav efter BIA, ikke kan identificere det eller de forretningsområder, der er berørt af tabet, i hvert tilfælde.
 I række 911-914 skal antallet af hændelser med et bruttotab inden for de intervaller, der er defineret i de pågældende rækker, indberettes.
 Forudsat at instituttet har henført alle sine tab enten til et forretningsområde, der er opført i artikel 317, stk. 4, tabel 2, i forordning (EU) nr. 575/2013, eller til forretningsområdet »Virksomhedsposter« nævnt i samme forordnings artikel 322, stk. 3, litra b), henholdsvis har identificeret hændelsestyperne for alle tab, gælder følgende for kolonne 080:
 —
 Det samlede antal hændelser, der indberettes i række 910-914, er lig med den vandrette aggregering af antallet af hændelser i den pågældende række, idet det forudsættes, at hændelser, der påvirker flere forretningsområder, allerede er blevet betragtet som én hændelse.
 —
 Det tal, der indberettes i kolonne 080, række 910, skal ikke nødvendigvis være lig med den lodrette aggregering af antallet af hændelser i kolonne 080, idet én hændelse kan påvirke flere forretningsområder samtidig.
 920-924
 Bruttotab (nye hændelser)
 Forudsat at instituttet har henført alle sine tab enten til et forretningsområde, der er opført i artikel 317, stk. 4, tabel 2, i forordning (EU) nr. 575/2013, eller til forretningsområdet »Virksomhedsposter« nævnt i samme forordnings artikel 322, stk. 3, litra b), er bruttotabet (nye hændelser), der indberettes i række 920, den simple aggregering af bruttotabene for nye hændelser for hvert forretningsområde.
 I række 921-924 skal bruttotabet for hændelser med et bruttotab inden for de intervaller, der er defineret i de pågældende rækker, indberettes.
 930, 935, 936
 Antal tabshændelser underlagt tabsjusteringer
 I række 930 skal det samlede tal for antallet af


text:
hændelser, der er underlagt tabsjusteringer som fastsat for række 030, 130, ..., 830, indberettes. Dette tal kan være lavere end aggregeringen af hændelser, der er underlagt tabsjusteringer, efter forretningsområde, fordi hændelserne med flere virkninger (virkninger i forskellige forretningsområder) skal betragtes som én. Tallet kan være højere, hvis et institut, der beregner kapitalgrundlagskrav efter BIA, ikke kan identificere det eller de forretningsområder, der er berørt af tabet, i hvert tilfælde.
 Antallet af tabshændelser, der er underlagt tabsjusteringer, skal opdeles efter det antal hændelser, for hvilke der blev foretaget en positiv tabsjustering i løbet af referenceperioden for indberetning, og det antal hændelser, for hvilke der blev foretaget en negativ tabsjustering i løbet af referenceperioden for indberetning (alle indberettet med et positivt tegn).
 940, 945, 946
 Tabsjusteringer vedrørende tidligere indberetningsperioder
 I række 940 skal det samlede tal for tabsjusteringerne vedrørende tidligere indberetningsperioder efter forretningsområder (som fastsat for række 040, 140, ..., 840) indberettes. Forudsat at instituttet har henført alle sine tab enten til et forretningsområde, der er opført i artikel 317, stk. 4, tabel 2, i forordning (EU) nr. 575/2013, eller til forretningsområdet »Virksomhedsposter« nævnt i samme forordnings artikel 322, stk. 3, litra b), er det beløb, der indberettes i række 940, den simple aggregering af tabsjusteringerne vedrørende tidligere indberetningsperioder, der er indberettet for de forskellige forretningsområder.
 Beløbet for tabsjusteringer skal opdeles i beløbet vedrørende hændelser, for hvilke der blev foretaget en positiv tabsjustering i løbet af referenceperioden for indberetning (række 945, indberettet som positivt tal) og beløbet vedrørende hændelser, for hvilke der blev foretaget en negativ tabsjustering i løbet af referenceperioden for indberetning (række 946, indberettet som negativt tal). Hvis det justerede tabsbeløb, der kan henføres til en hændelse, som følge af en negativ tabsjustering falder under instituttets interne minimumstærskel for registrering af data, skal instituttet indberette det samlede tab for den pågældende hændelse, som er akkumuleret indtil den seneste gang hændelsen blev indberettet for en referencedato i december (dvs. det oprindelige tab plus/minus alle tabsjusteringer, som er foretaget i tidligere referenceperioder for indberetning), med et negativt tegn i række 946 i stedet for beløbet for selve den negative tabsjustering.
 950
 Største enkelttab
 Forudsat at instituttet har henført alle sine tab enten til et forretningsområde, der er opført i artikel 317, stk. 4, tabel 2, i forordning (EU) nr. 575/2013, eller til forretningsområdet »Virksomhedsposter« nævnt i samme forordnings artikel 322, stk. 3, litra b), er det største enkelttab det største tab over den interne tærskel for hver hændelsestype og blandt alle forretningsområder. Disse tal kan være højere end det største enkelttab registreret i hvert forretningsområde, hvis en hændelse påvirker flere forretningsområder.
 Forudsat at instituttet har henført alle sine tab enten til et forretningsområde, der er opført i artikel 317, stk. 4, tabel 2, i forordning (EU) nr. 575/2013, eller til forretningsområdet »Virksomhedsposter« nævnt i samme forordnings artikel 322, stk. 3, litra b), henholdsvis har identificeret hændelsestyperne for alle tab, gælder følgende for kolonne 080:
 —
 Det største indberettede enkelttab skal være lig med den største af de værdier, der indberettes i kolonne


text:
010-070 i denne række.
 —
 Hvis der er hændelser, der påvirker flere forretningsområder, kan det beløb, der indberettes i {r950, c080}, være højere end beløbene for »Største enkelttab« efter forretningsområde, der indberettes i andre rækker i kolonne 080.
 960
 Summen af de fem største tab
 Summen af de fem største bruttotab for hver hændelsestype og på tværs af alle forretningsområder indberettes. Denne sum kan være højere end den højeste sum af de fem største tab registreret i hvert forretningsområde. Denne sum skal indberettes uanset antallet af tab.
 Forudsat at instituttet har henført alle sine tab enten til et forretningsområde, der er opført i artikel 317, stk. 4, tabel 2, i forordning (EU) nr. 575/2013, eller til forretningsområdet »Virksomhedsposter«, jf. samme forordnings artikel 322, stk. 3, litra b), henholdsvis har identificeret hændelsestyperne for alle tab, er summen af de fem største tab, med henblik på kolonne 080, summen af de fem største tab i hele matricen, hvilket betyder, at summen ikke nødvendigvis er lig med hverken den største værdi under »Summen af de fem største tab« i række 960 eller den største værdi af »Summen af de fem største tab« i kolonne 080.
 970
 Samlet direkte tabsgodtgørelse
 Forudsat at instituttet har henført alle sine tab enten til et forretningsområde, der er opført i artikel 317, stk. 4, tabel 2, i forordning (EU) nr. 575/2013, eller til forretningsområdet »Virksomhedsposter« nævnt i samme forordnings artikel 322, stk. 3, litra b), er den samlede direkte tabsgodtgørelse den simple aggregering af den samlede direkte tabsgodtgørelse for hvert forretningsområde.
 980
 Samlet godtgørelse fra forsikring og andre risikooverførselsmekanismer
 Forudsat at instituttet har henført alle sine tab enten til et forretningsområde, der er opført i artikel 317, stk. 4, tabel 2, i forordning (EU) nr. 575/2013, eller til forretningsområdet »Virksomhedsposter« nævnt i samme forordnings artikel 322, stk. 3, litra b), er den samlede godtgørelse fra forsikring og andre risikooverførselsmekanismer den simple aggregering af den samlede tabsgodtgørelse fra forsikring og andre risikooverførselsmekanismer for hvert forretningsområde.
 4.2.3. C 17.02: Operationel risiko: Detaljerede oplysninger om de største tabshændelser i det foregående år (OPR DETAILS 2)
 4.2.3.1. Generelle bemærkninger
 134.
 I skema C 17.02 skal der angives oplysninger om individuelle tabshændelser (en række pr. hændelse).
 135.
 De oplysninger, der indberettes i dette skema, vedrører »nye hændelser«, dvs. operationelle risikobegivenheder
 a)
 »der er indregnet for første gang« i løbet af referenceperioden for indberetning, eller
 b)
 »der er indregnet for første gang« i løbet af en tidligere referenceperiode for indberetning, hvis hændelsen ikke var medtaget i nogen tidligere indberetning, f.eks. fordi den først blev identificeret som en operationel risikobegivenhed i den indeværende referenceperiode for indberetning, eller fordi det akkumulerede tab, der kan henføres til hændelsen (dvs. det oprindelige tab plus/minus alle tabsjusteringer, der blev foretaget i de foregående referenceperioder for indberetning) først overskred den interne minimumstærskel for registrering af data i den indeværende referenceperiode for indberetning.
 136.
 Kun hændelser, der medfører et bruttotab på mindst 100 000 EUR, indberettes.
 Under hensyn til denne tærskel medtages
 a)
 den største hændelse for hver hændelsestype, forudsat at


text:
instituttet har identificeret hændelsestyperne for tab, og
 b)
 mindst de ti største af de resterende hændelser, med eller uden identificeret hændelsestype, efter bruttotab, i skemaet.
 c)
 Hændelser opstilles efter det bruttotab, der henføres til dem.
 d)
 En hændelse tages kun i betragtning én gang.
 4.2.3.2. Instrukser vedrørende specifikke positioner
 Kolonner
 010
 Hændelses-ID
 Hændelses-ID er en ID-kode for rækken og skal være unik for hver enkelt række i tabellen.
 Når der findes et internt ID, skal institutterne oplyse det interne ID. Hvis ikke skal det indberettede ID være i nummerorden (1, 2, 3 osv.).
 020
 Bogføringsdato
 Bogføringsdatoen er den dato, hvor et tab eller en reserve/hensættelse vedrørende et tab på en operationel risiko for første gang indgik i resultatopgørelsen.
 030
 Hændelsesdato
 Hændelsesdatoen er den dato, hvor den operationelle risikobegivenhed fandt sted eller først begyndte.
 040
 Konstateringsdato
 Konstateringsdatoen er den dato, hvor instituttet blev opmærksom på den operationelle risikobegivenhed.
 050
 Hændelsestype
 Hændelsestyper som defineret i artikel 324 i forordning (EU) nr. 575/2013.
 060
 Bruttotab
 Bruttotab vedrørende hændelsen som fastsat for række 020, 120 osv. i skema C 17.01 ovenfor.
 070
 Bruttotab fratrukket direkte godtgørelser
 Bruttotab vedrørende hændelsen som fastsat for række 020, 120 osv. i skema C 17.01 ovenfor fratrukket direkte godtgørelser vedrørende den pågældende tabshændelse.
 080-160
 Bruttotab efter forretningsområde
 Det i kolonne 060 indberettede bruttotab henføres til de relevante forretningsområder som defineret i artikel 317 og artikel 322, stk. 3, litra b), i forordning (EU) nr. 575/2013.
 170
 Juridisk enheds navn
 Navnet på den juridiske enhed, indberettet i kolonne 010 i C 06.02, hvor tabet, — eller den største andel af tabet, hvis flere enheder var berørt — fandt sted.
 180
 ID for juridisk enhed
 LEI-koden for den juridiske enhed, indberettet i kolonne 025 i C 06.02, hvor tabet, — eller den største andel af tabet, hvis flere enheder var berørt — fandt sted.
 190
 Forretningsenhed
 Forretningsenhed eller afdeling i det institut, hvor tabet — eller den største andel af tabet, hvis flere forretningsenheder eller afdelinger var berørt — fandt sted.
 200
 Beskrivelse
 Udførlig beskrivelse af hændelsen, i generaliseret eller anonymiseret form, om nødvendigt, der mindst indeholder oplysninger om selve hændelsen og oplysninger om drivkræfterne bag eller årsagerne til hændelsen, hvis de er kendt.
 5. SKEMAER FOR MARKEDSRISIKO
 137.
 Disse instrukser beskriver, hvordan skemaerne bruges til at indberette kapitalgrundlagskrav opgjort efter standardmetoden for valutarisiko (MKR SA FX), råvarerisiko (MKR SA COM), renterisiko (MKR SA TDI, MKR SA SEC og MKR SA CTP) og aktierisiko (MKR SA EQU). Det beskrives endvidere, hvordan skemaerne bruges til at indberette kapitalgrundlagskrav opgjort efter metoden med interne modeller (MKR IM).
 138.
 Positionsrisikoen i forbindelse med et handlet gældsinstrument eller en handlet aktie (eller derivater af sådanne værdipapirer) opdeles i to komponenter med henblik på at beregne, hvor stor en kapital der kræves for at dække den pågældende risiko. Den ene komponent er dens specifikke risikokomponent — dvs. risikoen for kursændringer for det pågældende instrument på grund af faktorer, der står i forbindelse med emittenten eller for derivaters vedkommende emittenten af det underliggende instrument. Den anden komponent


text:
dækker den generelle risiko — dvs. risikoen for en kursændring for instrumentet, der (for handlede gældsinstrumenter eller derivater heraf) skyldes en ændring i rentesatserne eller (for aktier eller aktiederivater) større bevægelser på aktiemarkedet, der ikke står i forbindelse med særlige forhold vedrørende de enkelte værdipapirer. Den generelle behandling af specifikke instrumenter og nettingprocedurer er omhandlet i artikel 326-333 i forordning (EU) nr. 575/2013.
 5.1. C 18.00 — MARKEDSRISIKO: POSITIONSRISICI I HANDLEDE GÆLDSINSTRUMENTER OPGJORT EFTER STANDARDMETODEN (MKR SA TDI)
 5.1.1. Generelle bemærkninger
 139.
 I dette skema indberettes positionerne og de relaterede kapitalgrundlagskrav vedrørende positionsrisici i forbindelse med handlede gældsinstrumenter ved anvendelse af standardmetoden (artikel 102 og artikel 105, stk. 1, i forordning (EU) nr. 575/2013). De forskellige risici og metoder, der er omhandlet i forordningen, gennemgås rækkevist. Den specifikke risiko i forbindelse med eksponeringer, der indgår i MKR SA SEC og MKR SA CTP, skal kun indberettes i Total-skemaet i MKR SA TDI. Det kapitalgrundlagskrav, der indberettes i disse skemaer, skal overføres til henholdsvis celle {325;060} (securitiseringer) og {330;060} (korrelationshandelsportefølje)..
 140.
 Skemaet skal udfyldes separat for »Total« sammen med en foruddefineret liste af følgende valutaer: EUR, ALL, BGN, CZK, DKK, EGP, GBP, HRK, HUF, ISK, JPY, MKD, NOK, PLN, RON, RUB, RSD, SEK, CHF, TRY, UAH, USD samt ét restskema for alle andre valutaer.
 5.1.2. Instrukser vedrørende specifikke positioner
 Kolonner
 010-020
 ALLE POSITIONER (LANGE OG KORTE)
 Artikel 102 og artikel 105, stk. 1, i forordning (EU) nr. 575/2013. Disse er bruttopositioner uden indregning af instrumenter, men ekskl. garanterede positioner, som tredjemand har tegnet sig for eller forpligtet sig til at aftage (forordningens artikel 345, andet punktum). Se artikel 328, stk. 2, i forordning (EU) nr. 575/2013 for oplysninger om sondringen mellem lange og korte positioner, som også gælder for disse bruttopositioner.
 030-040
 NETTOPOSITIONER (LANGE OG KORTE)
 Artikel 327-329 samt artikel 334 i forordning (EU) nr. 575/2013. Se forordningens artikel 328, stk. 2, for oplysninger om sondringen mellem lange og korte positioner.
 050
 POSITIONER UNDERLAGT KAPITALKRAV
 Nettopositioner, som i henhold til de forskellige metoder, der er omhandlet i tredje del, afsnit IV, kapitel 2, i forordning (EU) nr. 575/2013, pålægges et kapitalkrav.
 060
 KAPITALGRUNDLAGSKRAV
 Kapitalkravet for en relevant position i henhold til tredje del, afsnit IV, kapitel 2, i forordning (EU) nr. 575/2013.
 070
 SAMLET RISIKOEKSPONERING
 Artikel 92, stk. 4, litra b), i forordning (EU) nr. 575/2013. Resultatet af multiplikationen af kapitalgrundlagskravet med 12,5.
 Rækker
 010-350
 HANDLEDE GÆLDSINSTRUMENTER I HANDELSBEHOLDNINGEN
 Positioner i handlede gældsinstrumenter i handelsbeholdningen og deres tilsvarende kapitalgrundlagskrav for positionsrisiko i henhold til artikel 92, stk. 3, litra b), nr. i), i forordning (EU) nr. 575/2013 og forordningens tredje del, afsnit IV, kapitel 2, indberettes afhængigt af risikokategori, løbetid og anvendt metode.
 011
 GENEREL RISIKO
 012
 Derivater
 Derivater, der indgår i beregningen af renterisikoen ved positioner i handelsbeholdningen, jf. artikel 328-331, hvis det er relevant.
 013
 Andre aktiver og passiver
 Andre instrumenter end derivater, der indgår i beregningen af renterisikoen ved positioner i handelsbeholdningen.
 020-200
 LØBETIDSBASERET METODE
 Positioner i handlede gældsinstrumenter, der opgøres ved hjælp af den løbetidsbaserede metode, jf.